
Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ΠΟΛΥΤΕΧΝΕΙΟ '99 


ΕΞΩ ΟΙ ΡΩΕΟΙ ΧΙΤΑΕΡ 
ΑΠΟ ΤΗΝ ΤΕΕΤΕΕΝΙΑ 


Οχι στο ψαιοκόκκινο μέτωπο 


Ε ίκοσι έξι χρόνια μετά την πτώση της βιχτατορί 
ας υπάρχει μια αηήθεια που το κυρίαρχο ποηιτι 
κό καθεστώς προσπαθεί να την κάνει να ξεχα- 
βτεί. Η αηήθεια αυτή είναι ότι ο στρατός ήταν η κύρια 
κοινωνική-ταξική δύναμη πίβω από τη διχτατορία και 
ήταν αυτός που έριξε τις πύηες του ποηυτεχνείου για 
να πνίξει τη μεγάηπ αντιδιχτατορική εξέγερση. Η αηή- 
θεια είναι επίσης ότι δεν ήταν αυτή η τεηευταία που 
έριξε τη χούντα. Η εξέγερση την αποσταθεροποίησε 
στρατηγικά. Όμως αυτό που την έριξε ήταν κυρίως η 
αποτυχία της να πραγματοποιήσει τα σοβινιστικά επε¬ 
κτατικά της όνειρα. Δηθαδή τη ηεγόμενπ ένωση με την 
Κύπρο, είτε σε συνεργασία και μοιρασιά με την Τουρκί¬ 
α (διπηή ένωση), είτε σε σύγκρουση μαζί της. 


Αυτός ο στόχος απέτυχε επει¬ 
δή ο τούρκικος σοβινισμός με τις 
πλάτες της τότε Σοβιετικής Έ¬ 
νωσης (ανακοίνωση του πρακτο¬ 
ρείου Ταςς) πρόλαβε τον ελλη¬ 
νικό. Γι’ αυτό η δικτατορία τσα¬ 


κίστηκε. Όμως ο σοβινισμός δεν 
τσακίστηκε και μάλιστα η θέ¬ 
ληση του για εκδίκηση δυνάμω¬ 
σε από τότε μέσα σε τμήματα 
της άρχουσας τάξης, κυρίως μέ¬ 
σα στο στρατό και μέσα στην 


Εκκλησία. Όλοι αυτοί έγιναν 
χειρότεροι γιατί αφού αισθάνθη- 
καν προδομένοι από τις ΗΠΑ α¬ 
ναζήτησαν προστασία σε μια άλ¬ 
λη υπερδύναμη, τη Ρωσία. Αυτή, 
παριστάνοντας για χρόνια τον 
ψόφιο κοριό και ρίχνοντας την 
ψευτοκόκκινη φορεσιά της, ενώ¬ 
θηκε με όλους τους τριτοκοσμι¬ 
κούς φασισμούς και τους παλιούς 
αντιδραστικούς που φοβόντουσαν 
ως τότε τον “κομμουνιστικό κίν¬ 
δυνο”. Έτσι εδώ εμφανίστηκε το 
“ορθόδοξο τόξο” και η Μεγάλη 
Ιδέα ντύθηκε με “αντιιμπεριαλι- 
στικά” ρούχα. Παλιοί υπερασπι¬ 
στές της διχτατορίας και πρώην 
αντιιμπεριαλιστές έχουν ενωθεί. 

Βγάζουν στεντόριες κραυγές ε¬ 
νάντια στο ΝΑΤΟ αλλά δεν λέ¬ 


νε κουβέντα για τους ρώσικους 
βομβαρδισμούς στην Τσετσενία. 
Είναι φυσικό, χρειάζονται ησυ¬ 
χία. 

Γιατί τώρα οι ορθόδοξοι “φί¬ 
λοι μας” σφάζουν κατά χιλιάδες 
τσετσένους αμάχους ισοπεδώνο¬ 
ντας πόλεις και χωριά αδειάζο¬ 
ντας από κατοίκους τη μικρή αυ¬ 
τή χώρα. Κανείς δεν πρέπει να 
τους ενοχλήσει. 

Χρειάζονται ησυχία όπως τό¬ 
τε που οι Σέρβοι “εν Χριστώ α¬ 
δελφοί μας” έσφαζαν, βίαζαν και 
έκαιγαν τη Βοσνία και αργότε¬ 
ρα το Κόσσοβο. 

Ησυχία! Κι αν ακούγονται 
τα ουρλιαχτά των θυμάτων 
θα τα σκεπάσουν οι αντιαμε- 
ρικάνικες φωνές των υπερα¬ 


σπιστών του αδάμαστου 
έθνους μας. 

Όχι! Αυτός δεν είναι ο α- 
ντιαμερικανισμός του Πολυ¬ 
τεχνείου του ’73, ούτε εκεί¬ 
νος του ΔΣΕ. Εδώ δεν πρό¬ 
κειται για τη συγκλονιστική 
αντικαθεστωτική πάλη των 
καταπιεσμένων ενάντια σε έ¬ 
ναν παγκόσμιο δυνάστη. Εδώ 
έχουμε να κάνουμε με τον ό¬ 
ψιμο αντιαμερικανισμό ενός 
νέου μαύρου καθεστώτος. Ε¬ 
δώ δεν είναι πια οι παράνομοι 
και οι καταραμένοι, αλλά οι αρ¬ 
χιεπίσκοποι, οι υπουργοί άμυνας, 
οι αρχιεκδότες, και οι αρχισυν- 

συνέχεια στη σελ. 3 


Η ΕΠΙΣΚΕΨΗ ΚΛΙΝΤΟΝ : ΠΡΟΒΟΚΑΤΣΙΑ 
ΥΠΕΡ ΤΩΝ ΦΑΙΟΚΟΚΚΙΝΩΝ 


Στον πυρήνα της η υπόθεση του ταξιδιού Κλίντον 
στην Ελλάδα ήταν μια προσχεδιασμένη προβοκάτσια 
της ρώσικης διπλωματίας. Οι εμπνευστές της είχαν 
σαν βασικό στόχο να δυναμώσουν την ένταση στις ελ- 
ληνοαμερικανικές σχέσεις. 

Γράφονται σήμερα πολλά στον Τύπο για ευθύνες του ε¬ 
νός ή του άλλου στον σχεδίασμά της επίσκεψης και για τη 
μια ή την άλλη κατάλληλη συμπεριφορά απέναντι στις α- 
ντιαμερικάνικες διαδηλώσεις που οργάνωσε το ρώσικο κόμ¬ 
μα, το ψευτοΚΚΕ. Ασφαλώς μέσα σ’ αυτή τη διαδικασία 
των διαδηλώσεων βρίσκεται το τεχνικό εργαλείο της προ¬ 
βοκάτσιας, όμως το πολιτικό της εργαλείο βρίσκεται στην 
ίδια την επίσκεψη. Η ίδια η επίσκεψη σήμαινε υποχρεωτι¬ 
κά όξυνση στις ελληνοαμερικανικές σχέσεις. 

Η ΙΔΙΑ Η ΕΠΙΣΚΕΨΗ ΕΙΝΑΙ ΠΡΟΒΟΚΑΤΣΙΑ 

Δεν είναι λοιπόν καθόλου τυχαίο ότι η επίσκεψη καθορί¬ 
στηκε από το βρώμικο δίδυμο Κλίντον - Μπέργκερ να συ- 
μπέσει με τις μέρες της επετείου του Πολυτεχνείου. Το 
πολιτικό περιεχόμενο της επετείου το έχουν φέρει στα μέ¬ 
τρα τους οι σοσιαλφασιστικές δυνάμεις εδώ και δεκαετίες. 
Αυτές έχουν αφαιρέσει από αυτήν κάθε χτύπημα στο στρα- 


τοκρατικό - σοβινιστικό χαρακτήρα της χούντας και έχουν 
υπερεξογκώσει το ρόλο του αμερικάνικου ιμπεριαλισμού 
για να μπορούν να συνεργάζονται με τους κλασσικούς φα¬ 
σίστες και τους σοβινιστές μέσα στο φαιοκόκκινο αντιδυ- 
τικό μέτωπο. 

Η επίσκεψη Κλίντον λοιπόν λίγο πριν την επέτειο θα 
αφιόνιζε τον σύγχρονο υπερδεξιό αντιαμερικανισμό και θα 
του έδινε την κατάλληλη ιστορική ατμόσφαιρα για να πε- 
τύχει τη μάξιμουμ συσπείρωσή του και το μεγαλύτερο δυ¬ 
νατό πολιτικό κύρος. 

Αυτοί οι πολιτικοί της αστικής τάξης που τώρα κλαίγο¬ 
νται για την αναβολή της επίσκεψης και βρήκαν λίγο θάρ¬ 
ρος να κατηγορήσουν την κυβέρνηση Σημίτη για το ότι δεν 
απαγόρευσε τις διαδηλώσεις ως την αμερικάνικη πρεσβεί¬ 
α, συνεχίζουν να κρύβουν το μικρό τους κεφάλι μέσα στην 
άμμο και να μη βλέπουν την πραγματικότητα. Και η πραγ¬ 
ματικότητα είναι ότι σήμερα δεν υπάρχει ΚΑΜΙΑ πολιτι¬ 
κή δύναμη στην Ελλάδα που να μπορεί να υποστηρίξει α¬ 
στυνομική βία πάνω σε αντιαμερικάνικη διαδήλωση και 
μάλιστα στις μέρες του Πολυτεχνείου. Βία σε αντιαμερι- 
κάνικη διαδήλωση δεν είναι απλά βία απέναντι στο μικρό 
σχετικά στρατό του ψευτοΚΚΕ και των μικροαστών σοσιαλ- 


φασιστών της εξωκοινοβουλευτικής “αριστερός” και των 
αναρχικών που οργανώνουν τέτοιες διαδηλώσεις. Είναι βία 
ενάντια στην απόλυτη πολιτική κυριαρχία του αντιαμερι- 
κανισμού μέσα στις μάζες. Είναι τελικά βία ενάντια στο 
σύνολο του πληθυσμού και στο σύνολο του πολιτικού κα¬ 
θεστώτος. 

Μια τέτοια βία κάτω από αυτές τις συνθήκες θα σήμαινε 
γοργότερο πέρασμα των αντιαμερικάνικων μαζών στο φι- 
λορώσικο ρεύμα και θα ήταν το έσχατο έγκλημα των προ¬ 
βοκατόρων που σχέδιασαν αυτή την επίσκεψη. Και αυτοί 
δεν μπορούν να αναζητηθούν μόνο στη φιλορώσικη κλίκα 
Κλίντον- Μπέργκερ του Λευκού Οίκου αλλά και στο ηγε¬ 
τικό δίδυμο Λαλιώτη - Σημίτη που σχεδίασε μαζί της την 
επίσκεψη και αποδέχτηκε και την συγκεκριμένη ημερο¬ 
μηνία της πραγματοποίησής της. 

Η επίσκεψη Κλίντον, σαν επίσκεψη ενός προσκεκλημέ¬ 
νου από το ελληνικό κράτος ξένου ηγέτη, δεν μπορεί να 
πραγματοποιηθεί δίχως παράλληλη διαφύλαξη του κύρους 
αυτού του ηγέτη και το κύρος της χώρας του. Αυτό δεν 
μπορεί να γίνει δίχως τη στοιχειώδη αποδοχή του ηγέτη 

συνέχεια στη σελ. 2 

ΝΕΑ ΑΝΑΤΟΛΗ 


ΚΥΡΙΑΚΗ 14 ΝΟΕΜΒΡΗ 1999 


Η ΕΠΙΣΚΕΨΗ ΚΛΙΝΤΟΝ 


συνέχεια από τη σελ. 1 

και της χώρας του από το πολιτικό καθεστώς και τις μάζες 
της χώρας που προσκαλεί αυτόν τον ηγέτη. Αυτή είναι μια 
στοιχειώδης πολιτική αρχή. 

Όμως σύσσωμο το πολιτικό καθεστώς ή για την ακρί¬ 
βεια σύσσωμες οι ελληνικές πολιτικές δυνάμεις έχουν υιο¬ 
θετήσει τη γραμμή του παγκόσμιου σοσιαλφασιστικού με¬ 
τώπου σε όλα τα βαλκανικά ζητήματα, και όλους τους πολέ¬ 
μους της περιοχής. Αυτή η γραμμή υποστηρίζει με πάθος 
τους σέρβους νεοναζί - εθνοεκκαθαριστές και τους Ρώσους 
φίλους τους και εναντιώνεται μανιωδώς στις ΗΠΑ όχι για 
την ιμπεριαλιστική πλευρά της πολιτικής της, αλλά για 
εκείνη την πλευρά της που την αντιπαραθέτει μαζί με την 
Ευρώπη, στους τοπικούς και παγκόσμιους φασίστες. Αυτή 
λοιπόν τη γραμμή σύσσωμος ο ελληνικός πολιτικός κό¬ 
σμος, με εξαίρεση την ΟΑΚΚΕ, την έχει κάνει γραμμή των 
μαζών. Αφού το 98% των ΜΜΕ, των πολιτικών, των “πνευ¬ 
ματικών ανθρώπων” των επιχειρηματιών, των συνδικαλι¬ 
στών, διαμόρφωσαν με τρομακτικές τηλεοπτικές απάτες 
ένα 98% των μαζών να είναι υπέρ των Σέρβων και κατά 
των ΗΠΑ στο Κόσσοβο, πως μπορεί ο αρχηγός των ΗΠΑ 
να ζητάει πολιτικό κύρος στην Ελλάδα; Και ποιος έλληνας 
πρωθυπουργός θα μπορούσε να του το διασφαλίσει; Απλά 
κάτω απ’ αυτές τις συνθήκες ένα τέτοιο ταξίδι δεν θα έ¬ 
πρεπε να γίνει. 

Ύστερα από αυτό ποιος μπορεί να απαγορεύσει τις δια¬ 
δηλώσεις που εξαφανίζουν εντελώς αυτό το κύρος και εμ¬ 
φανίζουν ανύπαρκτη την τάχα μόνη υπερδύναμη; Ο μόνος 
που μπορεί να διαφυλάξει στοιχειωδώς αυτό το κύρος είναι 
εκείνος ο παράγοντας που καθοδηγεί και ελέγχει πολιτικά 
και οργανωτικά τον αντιαμερικανισμό, δηλαδή το ψευτοΚ- 
ΚΕ. Η επίσκεψη ενός αμερικανού προέδρου σήμερα στην 
Ελλάδα είναι δυνατή μόνο με συνομιλίες μεταξύ της αμε¬ 
ρικάνικης “υπερδύναμης” και της “κας Παπαρήγα”. 

Η “ΚΥΡΙΑ ΠΑΠΑΡΗΓΑ” ΥΠΟΥΡΓΟΣ ΕΞΩΤΕΡΙ¬ 
ΚΩΝ 

Τελικά αυτό έγινε. Ο Σημίτης, ο Χρυσοχοίδης και όλο το 
πολιτικό επιτελείο που ανέλαβε την εξασφάλιση του κύ¬ 
ρους του επισκέπτη ανέδειξε το ψευτοΚΚΕ σε ηγεμόνα της 
ελληνικής εξωτερικής πολιτικής συζητώντας μαζί του. 

Το ψευτοΚΚΕ είναι που ανέλαβε την επίσκεψη Κλίντον 
και είναι εκείνο επίσης που θα επιτρέψει την πραγματο¬ 
ποίησή της, αν αυτή τελικά πραγματοποιηθεί. Η αναβολή 
δεν πετάει το ψευτοΚΚΕ έξω από την επίσκεψη, απλά του 
δίνει τη δυνατότητα να αναδιπλωθεί και να μη ζητήσει 
αναμέτρηση με την αστυνομία στη νέα ημερομηνία επί¬ 
σκεψης του Κλίντον. Αν η επίσκεψη πραγματοποιηθεί αυ¬ 
τό θα σημαίνει ότι η ρώσικη διπλωματία ήθελε μόνο να 
τραυματίσει κι άλλο τις ελληνοαμερικανικές σχέσεις, και 
πιο πολύ ήθελε να κάνει τους πράκτορές της, δηλαδή το 
ψευτοΚΚΕ, ανοιχτούς ηγεμόνες της ελληνικής εξωτερι¬ 
κής πολιτικής, αλλά δεν ήθελε μια πλήρη ρήξη στις ελλη- 
νοαμερικανικές σχέσεις. Η ρώσικη διπλωματία δεν ήθελε 
και δεν θέλει να καταστρέψει μια τεράστια κατάκτησή 
της που είναι ο ελληνικός εισοδισμός μέσα στη Δύση, ειδι¬ 
κότερα μέσα στην Ευρωπαϊκή Ένωση. Ειδικά η κυβέρνηση 
Σημίτη είναι το ανώτερο εργαλείο αυτού του εισοδισμού. Ο 
Σημίτης παριστάνει παντού τον έλληνα φιλοευρωπαίο και 
δυτικόφιλο ηγέτη και έτσι μπορεί ταυτόχρονα και να εξα¬ 
σφαλίζει τη δυτική ανοχή στην περίφημη “ελληνική ιδιορ¬ 
ρυθμία”, αλλά και να επιτρέπει σε αυτή την “ιδιορρυθμία” 
να γίνεται πολλές φορές ο ρυθμιστής της ευρωπαϊκής (γε¬ 
νικότερα της δυτικής) εξωτερικής πολιτικής. Ως γνωστό η 
“ελληνική ιδιορρυθμία” δεν είναι τίποτε άλλο από το δι¬ 
καίωμα της Ελλάδας να κάνει φιλορώσικη εξωτερική πολι¬ 
τική μέσα στη Δύση (όπως π.χ. το μόνιμο βέτο ένταξης της 
Τουρκίας στην Ε.Ε.). Ο Σημίτης λοιπόν όφειλε να συνει¬ 
σφέρει στην όξυνση των ελληνοαμερικανικών σχέσεων μέσα 
από αυτό το ταξίδι, δίχως ο όμως ο ίδιος, αλλά και η επίση¬ 
μη ελληνική διπλωματία να εκτίθενται σαν αντιαμερικά- 
νικες αντιδυτικές. 

Αυτές λοιπόν οι ανάγκες της ρωσικής διπλωματίας 
είναι που ικανοποιήθηκαν από τις ως τώρα εξελί¬ 
ξεις, δηλαδή και όξυνση με τις ΗΠΑ και όχι ρήξη με 
αυτές. Δηλαδή και επίσκεψη τελικά και περιορισμός, 
αναβολή, υποβιβασμός της επίσκεψης, και πάνω απ’ 
όλα αναβάθμιση της πολιτικής ισχύος του ψευτοΚ¬ 
ΚΕ. 

Για ένα τέτοιο λεπτό παιχνίδι χρειάζονται δύο πλευρές 
δηλαδή και Κλίντον και Σημίτης. 

ΤΟ ΒΡΩΜΙΚΟ ΠΑΙΧΝΙΔΙ ΛΑΛΙΩΤΗ-ΣΗΜΙΤΗ 

Γιατί χρειαζόταν ένας Κλίντον για πρόεδρος των ΗΠΑ 
που θα δεχόταν να πραγματοποιήσει ένα ταξίδι στην Ελ¬ 
λάδα δίχως να μιλήσει στη Βουλή, όπως έκαναν όλοι οι 


προκάτοχοί του και που επίσης θα δεχόταν να έλθει μετά 
από μια ταπεινωτική αναβολή της αναγγελθείσας επίσκε¬ 
ψής του. 

Επίσης θα χρειαζόταν ένα προβοκατόρικο δίδυμο Λαλιώ- 
τη-Σημίτη να διοικεί την Ελλάδα για να μπορεί και να 
προσκαλεί τον πρόεδρο των ΗΠΑ, εξασφαλίζοντας τάχα 
ότι δεν θα γίνουν διαδηλώσεις ενάντια του στους χώρους 
που θα κινείται, και στη συνέχεια, να τον κρεμάει κάνο¬ 
ντας την Παπαρήγα συνομιλητή και επιτρέποντάς της μια 
διαδήλωση ταπεινωτική για τον Κλίντον. 

Είναι πολύ χαρακτηριστικός από αυτή την άποψη ο βρώ¬ 
μικος ρόλος του επαγγελματία διπρόσωπου Λαλιώτη. Ο 
Λαλιώτης είναι εκείνος που πρότεινε στην κυβέρνηση να 
συζητήσει, δηλαδή να διαπραγματευτεί με την Παπαρήγα 
σχετικά με την πορεία του Σαββάτου 13 του Νοέμβρη (Βήμα 
και Καθημερινή , 14 Νοέμβρη). Ο ίδιος όμως, αμέσως μετά 
την αναβολή της επίσκεψης, βγήκε πρώτος και καλύτερος 
να κατηγορήσει την Παπαρήγα ότι δεν έχει το δικαίωμα 
να “εκδίδει βίζες για το ποιος θα μπαίνει και ποιος δεν θα 
μπαίνει στη χώρα”. Είναι φανερό ότι ο έμπειρος εισοδιστής 
Λαλιώτης θέλει να έχει πάντα καλές σχέσεις με τις ΗΠΑ. 
Εννοείται ότι ο ίδιος ο Σημίτης θέλησε ακόμα περισσότερο 
να καλυφθεί και να μην κατηγορηθεί από τις ΗΠΑ ότι 
συνεργάστηκε με την Παπαρήγα στην πραγματοποίηση της 
πορείας. Έτσι διέρρευσε στο Βήμα της Κυριακής, 14/11/99, 
ότι ο ίδιος ο Σημίτης ποτέ δεν ανακοίνωσε στην κυβερνη¬ 
τική σύσκεψη της Παρασκευής 6 Νοέμβρη, που έγινε μετά 
τη συνάντησή του με την Παπαρήγα, ότι θα επιτρέψει την 
πορεία του ψευτοΚΚΕ ως την αμερικάνικη πρεσβεία, αλλά 
ότι έτσι λαθεμένα το κατάλαβε ο Χρυσοχοίδης. 

Όσο για τον Χρυσοχοίδη, τσιράκι του Λαλιώτη, αυτός τα 
έριξε, (σύμφωνα πάντα με το ίδιο δημοσίευμα του Βήματος) 
στους υπηρεσιακούς παράγοντες του υπουργείου του, που 
του πρότειναν ότι μόνο σε συνεργασία με το ΚΚΕ μπορού¬ 
σε να γίνει η περιφρούρηση της επίσκεψης Κλίντον. Κά¬ 
ποιοι λοιπόν “ανώνυμοι υπηρεσιακοί παράγοντες του Υ¬ 
πουργείου Δημόσιας Τάξης”, είναι οι υπεύθυνοι για το ότι 
το ψευτοΚΚΕ έγινε ο ρυθμιστής της ελληνικής εξωτερι¬ 
κής πολιτικής. Χαρακτηριστικά το Βήμα της 14/11/99 γρά¬ 
φει; “Η υπόσχεση της γενικής γραμματέως του ΚΚΕ, κυρί¬ 
ας Αλέκας Παπαρήγα ότι οι κομματικές δυνάμεις θα περι- 
φρουρήσουν την πορεία ήταν η κύρια εγγύηση που προσέ- 
φερε η ελληνική κυβέρνηση στις ΗΠΑ... τα όσα είπε ο κ. 
Χρυσοχοίδης στον αμερικανό πρεσβευτή απέκλιναν σαφώς 
από τις κατευθύνσεις που είχε διατυπώσει ο κ. Σημίτης το 
προηγούμενο βράδυ και δημιούργησαν την εντύπωση ότι ο 
πρωθυπουργός είχε αθετήσει τις υποσχέσεις του”. 

Ασφαλώς ο “πρωθυπουργός είχε αθετήσει τις υποσχέ¬ 
σεις” που έδωσε πριν από πολύ καιρό στους Αμερικανούς 
προκειμένου να τους καθησυχάσει ώστε να πραγματοποιή¬ 
σουν την προσχεδιασμένα αποτυχημένη επίσκεψη του προ¬ 
έδρου τους. Όλοι άκουσαν τα πιο υπεύθυνα στελέχη αυτής 
της κυβέρνησης και από όλο τον τύπο να διαβεβαιώνουν 
για μέρες το κοινό ότι η πορεία του Σαββάτου 13 του Νοέμ¬ 
βρη θα ήταν απόλυτα ελεύθερη να ακολουθήσει το συνηθι¬ 
σμένο δρομολόγιό της. 

Πραγματικά αυτή η καλοοργανωμένη προβοκάτσια έχει 
πάει πολύ καλά μέχρι σήμερα και το ψευτοΚΚΕ μαζί με 
τους Λαλιώτη - Σημίτη θα την παίξουν καλά ως το τέλος. 

ΑΝΤΙΦΑΣΕΙΣ ΚΑΙ ΑΔΥΝΑΜΙΕΣ ΤΩΝ ΣΥΝΩΜΟ¬ 
ΤΩΝ 

Βέβαια καμιά συνωμοσία δεν εξελίσσεται δίχως τις δι¬ 
κές της αντιφάσεις και αδυναμίες. Οι συνωμότες έχουν ε¬ 
ξασφαλίσει και έχουν καλλιεργήσει για χρόνια το ιδανικό 
πολιτικό έδαφος για τη δράση τους, που είναι ο σοβινιστι¬ 
κού τύπου αντιαμερικανισμός και ο μικροαστικού τύπου α- 
ντικαπιταλισμός. Είναι πανίσχυροι στο να συσπειρώνουν 
σχεδόν τους πάντες ΕΝΑΝΤΙΑ ΣΕ ΕΝΑ ΒΑΣΙΚΟ ΕΧΘΡΟ 
ΤΟΥΣ ΠΟΥ ΕΙΝΑΙ ΟΙ ΗΠΑ. Το πρόβλημα τους ό¬ 
μως είναι ότι δεν μπορούν να συσπειρώνουν ΥΠΕΡ 
ΤΟΥ ΙΔΙΟΥ ΤΟΥ ΑΛΗΘΙΝΟΥ ΕΑΥΤΟΥ ΤΟΥΣ 
ΚΑΙ ΤΟΥ ΑΦΕΝΤΙΚΟΥ ΤΟΥΣ ΠΟΥ ΕΙΝΑΙ Η ΡΩ¬ 
ΣΙΑ. 

Σε αυτό το επίπεδο έχουν πολύ δρόμο να διανύ- 
σουν. 

Η κυρίαρχη πολιτική ιδεολογία στην Ελλάδα εί¬ 
ναι ο αντιαμερικανισμός, αλλά δεν είναι καθόλου 
κυρίαρχη η ρωσοφιλία. Η Ρωσία το πολύ - πολύ να 
είναι συμπαθής σαν φιλική χώρα στις διεθνείς της 
επιλογές, αλλά ελάχιστοι θα ήθελαν να βρίσκονται 
σ’ ένα φιλορώσικο διεθνές στρατόπεδο. Κανείς δεν 
συμπαθεί τις ΗΠΑ, αλλά οι πιο πολλοί ξέρουν ότι 
μια ρώσικη κυριαρχία στην Ελλάδα θα ήταν ισοδύ¬ 
ναμη με μια πελώρια πολιτική και οικονομική οπι¬ 
σθοδρόμηση. Τη Ρωσία πολλοί τη θέλουν σαν μια 
απιστία ή σαν απειλή απιστίας προς τη Δύση, αλ¬ 


λά ελάχιστοι σαν σύζυγο. 

Έτσι κάθε φορά που ο αντιαμερικανισμός σημαίνει αλη¬ 
θινή σύγκρουση με τις ΗΠΑ, όπως τώρα με την αναβολή 
της επίσκεψης και ακόμα περισσότερο όταν σημαίνει νέου 
τύπου διεθνείς συμμαχίες, ένας τρόμος καταλαμβάνει όλη 
την αστική τάξη και μια βαθιά ανησυχία τις μάζες. 

Σε τέτοιες στιγμές φαίνονται τα όρια του σοσιαλφασι- 
στικού μετώπου. Μόλις λοιπόν αναβλήθηκε η επίσκεψη οι 
περισσότεροι από αυτούς που έβριζαν τη “μόνη υπερδύνα¬ 
μη” σαν εχθρό του έθνους, άρχισαν να μιλάνε για “εθνική 
ήττα”. Εκείνη τη στιγμή δειλά βγήκαν από την τρύπα τους 
οι φιλοδυτικοί της αστικής τάξης και άρχισαν να κατηγο¬ 
ρούν το ψευτοΚΚΕ. Αυτό εδώ έμεινε ξαφνικά μόνο του μαζί 
με τη μικροαστική ουρά του να μιλάει για “νίκη του λαού”. 
Ξαφνικά οι κνΐτες έγιναν επικίνδυνοι και για πολλούς α- 
ποκρουστικοί. Ήδη είχαν αποθρασυνθεί και με “τη δίκη” 
του Κλίντον είχαν ζωγραφίσει γλαφυρά το είδος των “α- 
ντιϊμπεριαλιστικών και εθνικών” δικών που προετοιμάζουν 
για τους αντιφρονούντες της φαιοκόκκινης δικτατορίας που 
ονειρεύονται. Ένα ρίγος μέσα στο τέλμα του χαζοχαρούμε¬ 
νου θεσμικού αντιαμερικανισμού διαπέρασε την κοινωνία. 

ΕΝΑΝΤΙΑ ΣΤΗ ΣΟΣΙΑΛΦΑΣΙΣΤΙΚΗ ΙΔΕΟΛΟΓΙ¬ 
ΚΗ ΚΥΡΙΑΡΧΙΑ 

Όμως δεν επιτρέπονται αυταπάτες. Αυτή ήταν μόνο μια 
μικρή στιγμή αλήθειας που θα ήταν αρκετά διαφωτιστική 
για το λαό αν η αμερικάνικη άρνηση ήταν σταθερή και δεν 
επρόκειτο για μια πράξη συμβιβασμού μιας υπερδύναμης 
σε κάθοδο με την ανερχόμενη, όπως στο βάθος ήταν η ανα¬ 
βολή. Σε λίγες μέρες όταν θα φανεί η πραγματική ανημπο- 
ριά της “μόνης υπερδύναμης” απέναντι στο ενοχλητικό μι¬ 
κρό “σύμμαχό” της, ο σοσιαλφασισμός θα προχωρήσει και 
πάλι τις πολιτικές του θέσεις και θα αυξήσει το γόητρό 
του μέσα στην αντίδραση και στις κομπλεξικές τάσεις της 
μικροαστικής μάζας. Μια αληθινή δημοκρατική αντεπίθε¬ 
ση στο ψευτοΚΚΕ και την ουρά του δεν μπορεί να γίνει με 
το επιχείρημα ότι “δεν επιτρέπεται στο ψευτοΚΚΕ του 5% 
να κάνει εξωτερική πολιτική”. Γιατί πάνω στη γραμμή του 
ψευτοΚΚΕ ξεδιπλώνεται το 70% της σημερινής εξωτερι¬ 
κής πολιτικής της αστικής τάξης και το 98% των αντιλή¬ 
ψεων που έχει ο πληθυσμός για τα “εθνικά ζητήματα” κα¬ 
θώς και τα ζητήματα του πολέμου και της ειρήνης στην 
περιοχή. 

Άρα λοιπόν το ζητούμενο δεν είναι να γίνουν σεβαστές οι 
επισκέψεις των υπαρκτών ή ανύπαρκτων πλανηταρχών (τό¬ 
σο πλανηταρχών που πρέπει να παίρνουν άδεια από τους 
τοπικούς πράκτορες της άλλης υπερδύναμης για να επι- 
σκεφθούν μια υποτιθέμενη σύμμαχό τους χώρα) και των 
ξένων ηγετών γενικά, όπως θα ήθελαν οι φιλελεύθεροι, 
αλλά να αλλάξουν οι εικόνες που έχουν οι πλατειές μάζες 
για το που βρίσκεται ο φασισμός, που η κτηνωδία και που η 
αληθινή εξάρτηση στο σύγχρονο κόσμο. 

Εδώ είναι χαρακτηριστική η στάση του κόμματος του Μά¬ 
νου που εκφράζει την πιο φιλοδυτική και ταυτόχρονα την 
πιο δημοκρατική πτέρυγα της αστικής τάξης. Ο ίδιος λοι¬ 
πόν ο Μάνος που τόλμησε μόνος τους να πάρει θέση πριν 
την κρίση υπέρ της επίσκεψης Κλίντον, βρήκε τρόπο στις 
μέρες του πολέμου στο Κόσσοβο, να μιλήσει ουσιαστικά 
κύρια ενάντια στους βομβαρδισμούς των ΗΠΑ στα πλαί¬ 
σια της ρωσοσέρβικης προπαγάνδας. Οι φιλελεύθεροι της 
αστικής τάξης γενικά δεν τολμάνε να συγκρουστούν με 
τις στρατηγικές επιλογές των ρωσόδουλων. 

Μια αληθινή πολιτική επίθεση στο ψευτοΚΚΕ δεν μπο¬ 
ρεί παρά να προϋποθέτει τη σύγκρουση με τη διεθνή και 
τοπική πολιτική του ρώσικου σοσιαλιμπεριαλισμού. Απο- 
δεικνύεται ότι αυτή είναι δουλειά των πιο τίμιων δημο¬ 
κρατικών δυνάμεων του λαού και της διανόησης, δυνάμε¬ 
ων που σήμερα έχουν σαν πιο συνεπή και προωθημένο εκ¬ 
πρόσωπό τους την ΟΑΚΚΕ. Η ανατροπή της σοσιαλφασι- 
στικής ιδεολογικής και συνακόλουθα πολιτικής κυριαρχί¬ 
ας χρειάζεται μια μακρόχρονη λαϊκή πάλη. 


Παρακαλούμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ 10010 

Γνα τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 

160/764962-29 
ή την Τ.Θ 8371 
Τ.Κ 10010 
στο όνομα 
Κ. Λιακόπουλος 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Θ.8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 

ΝΕΑ ΑΝΑΤΟΛΗ 


Σελίδα 3 


Ο "ΑΝΕΝΔΟΤΟΣ" ΑΠΑΤΗ 
ΤΟΥ ΚΑΡΑΜΑΝΛΗ 


Ε ίχαμε γράψει σε προηγού 
μενο φύλλο της Νέας Α¬ 
νατολής, ότι ο “ανένδοτος” του 
Καραμανλή δεν είναι τίποτα 
άλλο από μία απόπειρα πολι¬ 
τικής επικράτησης της “οικου¬ 
μενικής” ρωσόφιλης γραμμής 
του ενάντια στις αντίπαλες 
φράξιες μέσα στη Ν.Λ. Έτσι, 
παρά τον “ανένδοτο”, ο Καρα¬ 
μανλής προσπαθεί όσο μπορεί 
να κρατήσει μακριά από τα πυ¬ 
ρά το μοναδικό εκφραστή των 
διαπλεκόμενων συμφερόντων, 
τον Κόκκαλη. Κάποιοι όμως μέ¬ 
σα στη Ν.Λ. που πίστεψαν σο¬ 
βαρά ότι κηρύσσεται ένας “α¬ 
νένδοτος” ανάγκασαν τον Κα¬ 
ραμανλή να “ενοχλήσει” την 
αυτοκρατορία του Κόκκαλη. 
Όμως αυτός φρόντισε να μην 
τον χτυπήσει αληθινά. 

Ένας από αυτούς ήταν ο Κεφα- 
λογιάννης που αμέσως μετά την 
κήρυξη του “ανένδοτου” πήγε να 
κάνει παράσταση στον Κακλαμά- 
νη διαμαρτυρόμενος για άλλη μια 
φορά για το γεγονός ότι η κοινο¬ 
βουλευτική επιτροπή που εξέταζε 
την υπόθεση του “Ξυστό” δεν έχει 
συνεδριάσει για ένα χρόνο. Δεν 
μπορούσε κανείς βέβαια στη Ν.Δ. 


να αντιτάξει στον Κεφαλογιάννη 
ότι αυτό έγινε χωρίς προηγούμε¬ 
νη έγκριση του κόμματος αφού εί¬ 
ναι σαφές ότι πρόκειται για σκαν¬ 
δαλώδη υπόθεση διαπλεκόμενων. 

Πήρε, λοιπόν ο Καραμανλής την 
ευθύνη, και χωρίς πάλι να ονομα¬ 
τίσει τον “ακατανόμαστο” Κόκκα¬ 
λη, ζήτησε την παραίτηση του Δρυ 
για το σκάνδαλο της ανανέωσης 
της σύμβασης του “Ξυστού” στην 
Ιντραλότ χωρίς να έχει εξασφαλι¬ 
στεί έλεγχος του Δημοσίου στα 
κέρδη, που είναι συμβατική υπο¬ 
χρέωση της αναδόχου εταιρείας. 
Λες και η “διαπλοκή” Κόκκαλη 
είναι υπόθεση του Δρυ, λες και δεν 
έχουν σχέσεις διαπλοκής όλα σχε¬ 
δόν τα υπουργεία της κυβέρνησης 
με τον Κόκκαλη! 

Μάλιστα, η γλοιώδης στάση του 
Καραμανλή απέναντι στον Κόκκα¬ 
λη φαίνεται πολύ χαρακτηριστικά 
από το γεγονός ότι μέχρι τώρα δεν 
έχει καταγγείλει το ακόμα μεγα¬ 
λύτερο σκάνδαλο της ανάθεσης 
του “Προκαθορισμένου Στοιχήμα¬ 
τος” στον Κόκκαλη, ανάθεση που 
έγινε φωτογραφικά, αλλά και πα¬ 
ράνομα γιατί το στοίχημα θα παί¬ 
ζεται και για αγώνες ποδοσφαί¬ 
ρου και μπάσκετ όπου ο Κόκκα- 


λης έχει συμφέροντα, σαν ιδιοκτή¬ 
της του Ολυμπιακού, ενώ του δί¬ 
νεται η ευκαιρία να κυριαρχήσει 
ολοκληρωτικά πάνω στον αθλη¬ 
τισμό. Και όχι μόνο αυτό, αλλά γι’ 
αυτή την υπόθεση ξεκίνησε έρευ¬ 
να ο εισαγγελέας Ζορμπάς. 

Αυτός που χτυπήθηκε στην εκ¬ 
στρατεία του Καραμανλή και σε 
συμμαχία με τον ΣΥΝ ήταν ο Λα- 
μπράκης ο οποίος τελευταία έκα¬ 
νε προσπάθεια απογαλακτισμού α¬ 
πό τον Κόκκαλη. Ο Λαμπράκης 
μπήκε στον τομέα του Ίντερνετ 
χτυπώντας τον Κόκκαλη, σε συ¬ 
νεργασία με τον ανταγωνιστή του, 
τον Αθανασούλη της ΑΙΊΈΟ. Την 
ίδια περίοδο συμμετείχε στο δια¬ 
γωνισμό για την ιδιωτικοποίηση 
της ΔΕΘ όπου χτυπήθηκε από τη 
Ν.Δ., και συγκεκριμένα από τον 
δήμαρχο Θεσσαλονίκης Παπαγε- 
ωργόπουλο, και βέβαια από την κυ¬ 
βέρνηση που διαμόρφωσε έτσι 
τους όρους του διαγωνισμού ώστε 
να αναγκάσει τον όμιλο Λαμπρά- 
κη να αποχωρήσει (σχετική κα¬ 
ταγγελία έγινε σε ανακοίνωση για 
την αποχώρηση). 

Όλο το πολιτικό καθεστώς πα¬ 
ρουσιάζει όπλα στον Κόκκαλη και 
χτυπάει τους ανταγωνιστές του, 


και σ' αυτή την κατεύθυνση βρί¬ 
σκεται και ο “ανένδοτος” του Κα¬ 
ραμανλή. Αναφέρουμε χαρακτηρι¬ 
στικά τη δήλωση του Γ. Καρατζα- 
φέρη σε συνέντευξη του στον Τύ¬ 
πο της Κυριακής (7/11/99): “Έχου¬ 
με μπροστά μας συγκεκριμένους 
στόχους. Πρώτον τον κ. Λαμπρά- 
κη... Γιατί με τα μέχρις στιγμής 
δρώμενα , εμμέσως πλην σαφώς, ε¬ 
ξυπηρετείται και ο κ. Λαμπράκης. 
Ο κ. Κόκκαλης έκανε τη δική 
του προσπάθεια απόδρασης α¬ 
πό τα στεγανά του κ. Λαμπρά- 
κη. Χτυπήθηκε από τη Ν.Α. σε 
θέματα πολύ σοβαρά όπως εί¬ 
ναι οι κουλοχέρηδες και το Ξυ¬ 
στό αλλά ταυτοχρόνως αυτή η 
επίθεση τον ξανάριξε στην α¬ 
γκαλιά του Λαμπράκη. Επομέ¬ 
νως, καλώς χτυπήσαμε το θέμα 
των κουλοχέρηδων, αλλά πρέ¬ 
πει να χτυπηθεί και ο κ. Λα¬ 
μπράκης”. 

Κάτω τα χέρια από τον Κόκκα¬ 
λη, για να τον προστατέψουμε α¬ 
πό τον Λαμπράκη! Αυτός είναι ο 
“ανένδοτος”. Ο πραγματικός αγώ¬ 
νας ενάντια στη διαφθορά και στα 
διαπλεκόμενα θα έπρεπε να απαι¬ 
τεί άμεσα τη διακοπή κάθε σχέ¬ 
σης του κράτους με τον κρατικο¬ 


δίαιτο απατεώνα πράκτορα της 
ΚΟΒ Κόκκαλη, και τότε μόνο θα 
είχε δικαίωμα να μιλάει για άλ¬ 
λες διαπλοκές. 

Ο Κόκκαλης σαν κεφάλαιο της 
κυρίαρχης ρωσόδουλης φράξιας 
μέσα στην αστική τάξη αναγνω¬ 
ρίζεται αντίθετα οικουμενικά ως 
ευεργέτης του έθνους! Όλα τα κόμ¬ 
ματα έστειλαν εκπροσώπους τους 
σε παρουσίαση βιβλίου του πρώην 
γενικού διευθυντή του ΟΤΕ, κα¬ 
θηγητή του Πανεπιστημίου, Κυριά¬ 
κου Κιουλάφα με αντικείμενο την 
υπεράσπιση του Κόκκαλη σαν πα¬ 
ράγοντα ανάπτυξης των ελληνι¬ 
κών τηλεπικοινωνιών ενάντια 
στις καταγγελίες και τις δικαστι¬ 
κές έρευνες για σκάνδαλα που λει¬ 
τούργησαν σαν ανασταλτικός πα¬ 
ράγοντας της αναπτυξιακής πο¬ 
ρείας του ΟΤΕ... Παρόντες ήταν 
ο Φλωράκης, ο Δραγασάκης 
του ΣΥΝ, ο Ράλλης, ο πρόεδρος 
της ΟΚΕ Μεταφορών της ΝΔ 
βουλευτής Α. Χειμάρας, συνδι¬ 
καλιστές του ΟΤΕ, ενώ ο Κόκ¬ 
καλης δεν έκανε ούτε καν τον κό¬ 
πο να εμφανιστεί αυτοπροσώπως, 
αλλά έστειλε δύο αντιπροέδρους 
της Ιπίταοοπι... 


ΠΟΛΥΤΕΧΝΕΙΟ '99 


Η γκαιμπελίστικη 
προπαγάνδα του ΥΠΕΧΩΔΕ 


συνέχεια από τη σελ. 1 

δικαλιστές, είναι οι χουντικοί, οι νεοναζΐ, οι 
δοσίλογοι και οι παλιοί πράκτορες των ΗΠΑ, 
που συναγωνίζονται σε “αντιιμπεριαλιστικό” 
ζήλο. Ας μη μπερδεύεται κανείς από τα σφυ¬ 
ροδρέπανα που σέρνουν αυτό το χορό. Πέρα 
από λίγους τίμιους ανθρώπους, πρόκειται για 
τους αποστάτες του μαρξισμού που ακολού¬ 
θησαν τη Ρωσία, και αργότερα την Κίνα, ό¬ 
ταν από κόκκινες έγιναν χώρες στρατοκρατι- 
κές φασιστικές. 

Είναι ειδικότερα η Ρωσία των 20.000 πυ¬ 
ρηνικών κεφαλών που δίνει έμπνευση, 
προστασία και θράσος στην ελληνική α¬ 
ντίδραση, παλιά και καινούργια. Είναι η 
Ρωσία που προτείνει σήμερα στον ελλη¬ 
νικό σοβινισμό τη νεοτσαρική πολιτική 
του “ορθόδοξου τόξου” δηλαδή ένα κομ¬ 
μάτι πολιτικής και οικονομικής ελληνι¬ 
κής κυριαρχίας στα Βαλκάνια. 

Οι κραυγές των ρωσόφιλων ενάντια στις Η¬ 
ΠΑ είναι ίδιες με εκείνες των χιτλερικών ε¬ 
νάντια στην Αγγλία του ’40. Οι λαοί πρέπει 
να εναντιωθούν στον αμερικάνικο ιμπεριαλι¬ 
σμό, αλλά όχι σε συμμαχία με τους νέους Χί- 
τλερ. Αυτό σημαίνει ότι πρέπει να καταγγεί¬ 
λουν τις ΗΠΑ και τους άλλους δυτικούς ι¬ 
μπεριαλιστές πρώτα πρώτα επειδή αυτοί συ¬ 
νεργάζονται ή ανέχονται τους Ρώσους Χΐτλερ 
στην Τσετσενία, τη Βοσνία και το Κόσοβο. 

Αν οι ΗΠΑ και η Ευρώπη μοιάζουν με την 
Αγγλία πριν τον Β' Παγκόσμιο Πόλεμο, τότε 
η Ρωσία μοιάζει με τη χιτλερική Γερμανία. 

Η Δύση είναι ο ιμπεριαλισμός που κυριαρ¬ 
χεί στον κόσμο κύρια με οικονομικά μέσα χά¬ 
ρη δηλαδή στην τεράστια χρηματιστική και 
βιομηχανική του ισχύ. Η πολιτική του εξουσί¬ 


α στηρίζεται στην οικονομία. Γι’ αυτό όχι μόνο 
δεν χρειάζεται αλλαγές συνόρων, αλλά αυτές του 
χαλάνε τους δρόμους επικοινωνίας και τους όρους 
της πολιτικής του κυριαρχίας. Η Δύση θέλει το 
στάτους κβο και τα σταθερά σύνορα, όπως ήθε¬ 
λαν η Αγγλία και οι ΗΠΑ την εποχή του Β' Πα¬ 
γκοσμίου Πολέμου. Ειρήνη χωρίς αρχές, αστικός 
δημοκρατισμός, σχετική ευημερία των μαζών στο 
κέντρο αλλά πείνα στην περιφέρεια, τεχνολογική 
έκρηξη παντού, αυτός είναι ο νόμος σήμερα για 
τους δυτικούς ιμπεριαλιστές. 

Αντίθετα η Ρωσία και ο άξονάς της με το Πε¬ 
κίνο και την Τεχεράνη είναι οι ιμπεριαλισμοί που 
έρχονται σχετικά καθυστερημένα στο τραπέζι της 
μοιρασιάς του κόσμου και επιδιώκουν την επιβο¬ 
λή της δικιάς τους κυριαρχίας με στρατιωτικά 
μέσα. Η πολιτική τους εξουσία στηρίζεται κυρί¬ 
ως στη βία. Γιαυτό η Ρωσία χρειάζεται δυνάμωμα 
των εθνικισμών, εξάρτηση των εθνικιστών από 
την ίδια, αλλαγές συνόρων, κόψιμο των δρόμων 
των πρώτων υλών για τη Δύση, γενική ανατροπή 
του στάτους κβο παντού, σε όλη τη γη. 

Ο φασισμός, η ακραία πείνα για τους λαούς σε 
συνδυασμό με ανώτατη στρατιωτική τεχνολογία, 
το μίσος για τη Δύση και τους Εβραίους, ο πόλε¬ 
μος, αυτός είναι ο νόμος του ανατολικού χιτλερι¬ 
κού άξονα με επικεφαλής τη Ρωσία. 

Το πρώτο κριτήριο λοιπόν του αντιιμπερια- 
λισμού και του διεθνισμού βρίσκεται στη στά¬ 
ση του καθενός απέναντι στον πόλεμο της 
Τσετσενίας. Όσο για τους έλληνες αντιιμπε- 
ριαλιστές και δημοκράτες, το κριτήριο 
βρίσκεται στο κατά πόσο αυτοί αντιπαλεύ¬ 
ουν τους στρατοκράτες και σοβινιστές, τις 
νέες επεκτατικές αντιλήψεις του “ορθόδο¬ 
ξου” ιερατείου, τη νομιμότητα των ναζιστών 
και, σε τελευταία ανάλυση, το φαιοκόκκινο 
μέτωπο. 


Παντού σε όλη την Ελλάδα ο σαμποταριστής Λαλιώτης έχει βάλει 
ταμπέλες για να διαφημίζει το μεγάλο έργο που επιτελεί ώστε να προ¬ 
σπαθεί να δημιουργήσει την εικόνα του ανθρώπου που ενδιαφέρεται για 
την πρόοδο και την ανάπτυξη. Στην ουσία θέλει να παραπλανήσει το 
λαό για το εκτεταμένο σαμποτάζ που κάνει εδώ και χρόνια στη βιομη¬ 
χανία της χώρας. Το κλείσιμο των βιομηχανιών κατά μήκος του Κηφισ- 
σού, το κλείσιμο των Λιπασμάτων στη Δραπετσώνα, το σχέδιο για το 
κλείσιμο των Πετρελαιοειδών, της ΑΓΕΤ, των Μύλων Αγ. Γεωργίου, 
της ΔΕΗ, της Ναυπηγοεπισκευαστικής Ζώνης, των Κυλινδρόμυλων Σα- 
ραντόπουλου, δηλαδή όλων των εργοστασίων από τον Πειραιά μέχρι το 
Πέραμα είναι έργο Λαλιώτη. Το σχέδιο για το κλείσιμο των εργοστασί¬ 
ων κατά μήκος της οδού Πειραιώς (Ελαϊς, Κεράνης, Παπαστράτος, 
ΓΕλΈΚ, κ.λπ), σχέδιο που αν γίνει πραγματικότητα θα έχει πραγματικά 
αλλάξει προς το χειρότερο η όψη του Πειραιά αλλά και της ευρύτερης 
περιοχής, είναι έργο Λαλιώτη. 

Μήπως ωστόσο όλα αυτά που διαφημίζει ο Λαλιώτης είναι πραγματι¬ 
κότητα; 

Η απάντηση είναι ένα μεγάλο όχι. 

Ο ακριβής αριθμός των έργων με προϋπολογισμό πάνω από 10 δις που 
έχουν ολοκληρωθεί επί υπουργού ΥΠΕΧΩΔΕ Λαλιώτη είναι μόνο τρί¬ 
α!!! 

Ο υπουργός των 20.000 έργων όπως διατείνεται σε πληρωμένες, με 
έξοδα του ελληνικού λαού φυσικά, ανακοινώσεις τύπου, τηλεοπτικές 
διαφημίσεις ή ακριβά φυλλάδια έχει ολοκληρώσει μόνο τρία μεγάλα 
έργα. 

Τέτοιο απύθμενο γκαιμπελικό θράσος! 


Οι ναζί με τη Ρωσία 

Όλοι οι φαιοκόκκινοι παρατάσσονται πίσω από τη Ρωσία και επι¬ 
βραβεύουν τη σφαγή των Τσετσένων. Απ' αυτή την κουστωδία δεν θα 
μπορούσαν να λείψουν και οι ναζιστές της Χρυσής Αυγής. Στην εφη¬ 
μερίδα τους αρ.φ. 300, 12/11, γράφουν : “ η όλη υπόθεση της Τσετσενίας 
δεν αποτελεί απλά την εξέγερση ενός λαού με σκοπό την εθνική του 
ελευθερία, αλλά ένα τεράστιο παιχνίδι συμφερόντων με σκοπό 
τον έλεγχο απ'την παγκόσμια αμερικανοσιωνιστική εξουσία των 
δρόμων του πετρελαίου. Κανείς δεν μπαίνει στον κόπο να πει ότι οι 
Τσετσένοι χρηματοδοτούνται αφειδώς από τους αμερικάνους και ότι 
στις τάξεις τους πολεμούν μισθοφόροι από κάθε γωνιά της γης”. Πά¬ 
ντα πιστά σκυλιά του ρώσικου ιμπεριαλισμού οι χιτλερικοί. 







Σελίδα 4 


ΝΕΑ ΑΝΑΤΟΛΗ 


ΚΥΡΙΑΚΗ 14 ΝΟΕΜΒΡΗ 1999 


Σχετικά με το μουσείο της Ευρώπης 
και τον ελληνορθόδοξο μεσαίωνα 


«Η Ευρώπη οφείλει τα πά¬ 
ντα στους αρχαίους Έλληνες, 
αλλά όσο και να σπάω το κε¬ 
φάλι μου δε βρίσκω τι οφεί¬ 
λει στους σύγχρονους». 

Τη φράση αυτή του Τζέκινς 
(Αυγή, 2 Νοέμβρη) φαίνεται 
να επιβεβαιώνουν απόλυτα 
οι λυσσαλέες αντιδράσεις 
που ακολούθησαν την ανα¬ 
κοίνωση της πρόθεσης πολι¬ 
τικών προσωπικοτήτων που 
χρημάτισαν ανώτατοι αξιω- 
ματούχοι της Ευρωπαϊκής Έ¬ 
νωσης να ιδρυθεί Μουσείο 
της Ευρώπης. 

Το έναυσμα το έδωσε η υ¬ 
πουργός Πολιτισμού (έτσι 
δυσφημούνται οι λέξεις!) 
Παπαζώη λέγοντας ότι οι 
Ευρωπαίοι εξοβελίζουν από 
το υπό ίδρυση Μουσείο την 
Ελλάδα και κυρίως το Βυζά¬ 
ντιο, που, κατ’ αυτήν είναι η 
ίδια η Ευρώπη κ.λπ. κ.λπ. 

Τη σκυτάλη πήρε ο εγχώ¬ 
ριος σοβινισμός δεξιάς και 
«αριστερής» απόχρωσης, που 
σήκωσε, για άλλη μια φορά, 
ψηλά τη σημαία του αντιευ- 
ρωπαϊσμού, χωρίς φυσικά να 
κάτσει να ψάξει τα πραγμα¬ 
τικά ιστορικά δεδομένα και 
μετά να βγάλει τα συμπερά- 
σματά του, αλλά πατώντας 
στην αμάθεια των μαζών και 
στη χρόνια και συστηματική 
καλλιέργεια του αντιδυτικού 
μίσους σε όλες τις βαθμίδες 
της ελληνικής εκπαίδευσης 
(κατά τα άλλα είμαστε πιο 
Ευρωπαίοι από τους Ευρω¬ 
παίους...). Όπως συνέβη με 
την περίοδο αιχμής του Μα¬ 
κεδονικού, ξαφνικά όλες οι 
κυράτσες της πολιτικής έγι¬ 
ναν ειδήμονες πάνω στον 
Καρλομάγνο και στο Βασί¬ 
λειο το Β' το Μακεδόνα (πιο 
γνωστό ως Βουλγαροκτόνο). 

ΠΩΣ ΞΕΚΙΝΗΣΕ Η ΥΠΟΘΕ¬ 
ΣΗ 

Η πρωτοβουλία για την ίδρυση 
του Μουσείου ανήκει στην ευ- 
ρωβουλευτίνα Αντουανέτ Σπά- 
ακ. Η ιδέα αυτή σχετίζεται άμε¬ 
σα με τη σταδιακή πολιτική ε¬ 
νοποίηση της Ευρώπης. Όσο πε¬ 
ρισσότερο ενοποιείται πολιτικά 
η Ευρώπη, είναι φυσικό να ψά¬ 
χνει να βρει την πολιτιστική της 
ταυτότητα. Εμείς σα λενινιστές 
δεν αναγνωρίζουμε την εθνική 
κουλτούρα σαν τέτοια. Για μας 
υπάρχει μια διάσπαση της κάθε 
εθνικής κουλτούρας που αντι¬ 
στοιχεί στην ταξική πάλη στο ε¬ 
σωτερικό του κάθε εθνικού κρά¬ 
τους και κάθε διεθνικού σχημα¬ 
τισμού. Για μας υπάρχει η κουλ¬ 
τούρα των καταπιεζόμενων και 
η κουλτούρα των καταπιεστών 
σε κάθε επίπεδο καταπίεσης, 
κοινωνικής, εθνικής κ.λπ., και σε 
παγκόσμια κλίμακα. Ωστόσο η α¬ 
στική τάξη του εθνικού κράτους 
μιλάει πάντα για εθνική κουλ¬ 


τούρα, εθνική ταυτότητα κ.λπ. για 
να ενοποιεί τις συνειδήσεις στη 
δίκιά της κυριαρχία. Αυτό κάνει 
και η ευρωπαϊκή πολυεθνική α¬ 
στική τάξη όταν επιδιώκει την 
ενοποίηση της. Σε όσο βαθμό ε¬ 
πιδιώκει την ενοποίησή της χτυ¬ 
πώντας την αποκλειστικότητα 
και την υπεροχή της κάθε μιας 
εθνικής κουλτούρας απέναντι 
στις υπόλοιπες, αυτή η τάση για 
μια διεθνική ευρωπαϊκή πολιτι¬ 
στική ταυτότητα είναι κάτι το θε¬ 
τικό. Στο βάθος είναι κάτι το ε¬ 
πίπλαστο, είναι ένας ταξικός μύ¬ 
θος που όμως αντιπαρατίθεται σε 
άλλους πιο αντιδραστικούς, πιο 
εθνικιστικούς μύθους. Η ευρω¬ 
παϊκή κουλτούρα σαν ενοποιη- 
τική εικόνα του πολυεθνικού ευ¬ 
ρωπαϊκού κράτους είναι τόσο θε¬ 
τικό πράγμα, όσο ο “εθνικός πο¬ 
λιτισμός” την περίοδο του σχη¬ 
ματισμού των εθνικών κρατών. 
Στη βάση μιας τέτοιας αντίληψης 
συγκροτήθηκε ένα σωματείο, που 
διεξήγαγε στις Βρυξέλλες στις 21 
και 22 Οκτώβρη ένα επιστημο¬ 
νικό συμπόσιο για ανταλλαγή α¬ 
πόψεων, ιστορικής φύσης, και 
κυρίως στο ζήτημα που φτάνουν 
οι απαρχές της συγκρότησης μιας 
ενωμένης Ευρώπης. Στο συμπό¬ 
σιο αυτό πήραν μέρος και πολι¬ 
τικές προσωπικότητες (παλιοί α- 
ξιωματούχοι της ΕΟΚ) και δη¬ 
μοσιογράφοι και ειδικευμένοι 
στο ζήτημα ιστορικοί από τη Δυ¬ 
τική, αλλά και την Ανατολική 
Ευρώπη (Βουλγαρία, Ρουμανία). 

Είναι ψέμα αυτό που ειπώθηκε 
και γράφτηκε, πως πήραν δηλα¬ 
δή αποφάσεις. Δεν είχε τέτοιο 
χαρακτήρα το διήμερο. Ανταλλα¬ 
γή απόψεων επιστημόνων ήταν. 
Αλλά, δυστυχώς, στη χώρα μας 
όλα ποινικοποιούνται ακόμα και 
οι διαφορετικές απόψεις (ιδιαί¬ 
τερα αυτές), αν δεν χωράνε στο 
στενό κορσέ της παπαρρηγοπού- 
λειας ιστορικής ερμηνείας... Αυ¬ 
τό που ενόχλησε τους σοβινιστές 
μας ήταν κυρίως οι απόψεις που 
έκφρασε ο επιστημονικός διευ¬ 
θυντής του υπό ίδρυση Μουσεί¬ 
ου Ελΐ Μπαρναβί. 

Ειπώθηκε ακόμα ότι στο Μου¬ 
σείο δε θα υπάρχει καθόλου Ελ¬ 
λάδα, ή ότι θα είναι υποτιμημένη 
η παρουσία της. Μέγα ψέμα. Το 
ένα από τα έξι τμήματα του υπό 
ίδρυση Μουσείου θα είναι αφιε¬ 
ρωμένο στην Αρχαία Ελλάδα, ε¬ 
νώ ένα δεύτερο τμήμα στην αρ¬ 
χαία Ρώμη. Νομίζουμε πως αυτό 
ήδη περιποιεΐ μεγάλη τιμή για τη 
χώρα μας. Αλλά, βλέπετε, εμείς 
τα θέλουμε όλα δικά μας. Στη¬ 
ριγμένοι σε μια κομπλεξική αντί¬ 
ληψη, που καλλιεργήθηκε συστη¬ 
ματικά επί αιώνες και η οποία 
μας βλέπει πάντα σαν αδικούμε¬ 
νους απ’ όλους τους άλλους, ι¬ 
διαίτερα τους Δυτικούς, δεν 
μπορούμε να δούμε πέρα από τη 
μύτη μας. Αυτό το ιστορικό κό¬ 
μπλεξ προβάλλεται στην απαίτη¬ 
ση που έχουμε από τη Δύση να 


σκύβει συνεχώς την κεφάλα της 
μπροστά μας και να επαναλαμ¬ 
βάνει μονότονα το αγαπημένο 
σοβινιστικό σλόγκαν «όταν ε¬ 
σείς φιλοσοφούσατε εμείς ζού- 
σαμε πάνω στα δέντρα και τρώ¬ 
γαμε βαλανίδια». 

Τι όμως τους πείραξε στο βά¬ 
θος; Δεν ήταν τόσο αυτό για την 
αρχαία Ελλάδα, η συμβολή άλ¬ 
λωστε της οποίας στον ευρωπα¬ 
ϊκό πολιτισμό θα τονιστεί στο 
Μουσείο έτσι κι αλλιώς. Αυτό 
για το οποίο διέρρηξαν τα ιμάτιά 
τους ήταν το Βυζάντιο, γιατί κά¬ 
που μέσα εκεί εμπλέκεται και η 
φιλορώσικη ορθοδοξία. 

Ο αντιευρωπαϊκός βυζαντινι¬ 
σμός, δηλ. η απαίτηση για επιβο¬ 
λή του «ελληνορθόδοξου βυζα¬ 
ντινού ιδεώδους» σα θεμέλιο της 
ευρωπαϊκής κουλτούρας, εκφρά¬ 
ζεται με τον καλύτερο τρόπο α¬ 
πό (ποιον άλλο;) την Ελληνική 
Εκκλησία. Με ανακοίνωση της 
η Διαρκής Ιερά Σύνοδος χαρα¬ 
κτήρισε άδικο «τον ισχυρισμό ότι 
η πολιτιστική παράδοση της Αρ¬ 
χαίας Ελλάδας και του Βυζαντί¬ 
ου δεν μπορούν να δημιουργή¬ 
σουν ενιαία ευρωπαϊκή συνείδη¬ 
ση». Στο ίδιο ανακοινωθέν α- 
ναφέρεται ότι «Μέσα στην Ευ¬ 
ρώπη το βυζαντινό ελληνοχρι¬ 
στιανικό μορφωτικό ιδεώδες δύ- 
ναται και πρέπει να είναι παρά¬ 
γων ομοιόμορφου και ελληνοκε¬ 
ντρικού εξευρωπαϊσμού και συν¬ 
δετικό στοιχείο, που θα συνδέει, 
θα ενοποιεί και με το αναγωγι¬ 
κό και μυσταγωγικό κάλλος του 
(!!!) θα εξωραΐζει όλες τις επιμέ- 
ρους αίθουσες του μελλοντικού 
μουσείου της Ευρώπης» (Ελεύ¬ 
θερος Τύπος, 6/11/99). Βυζάντιο- 
ορθοδοξία-σοβινισμός-μυστικι- 
σμός και έτοιμο το εκρηκτικό 
μείγμα. Από κει και πέρα είναι 
εύκολο για τον οποιοδήποτε να 
βάλει το φυτίλι. 

Ο χώρις της εφημερίδας δεν εί¬ 
ναι ο πιο κατάλληλος για εμβρι¬ 
θείς ιστορικές αναλύσεις, αν και 
στο παρελθόν αναγκαστήκαμε α¬ 
πό τα πράγματα να το κάνουμε 
κι αυτό. Μπορούμε όμως εδώ να 
αναφέρουμε ότι οι σοβινιστές 
μας, ενώ από τη μια ωρύονται για 
το ότι αποκόπτεται έτσι το Βυ¬ 
ζάντιο από τη (δυτική) Ευρώπη, 
από την άλλη οι ίδιοι το διδά¬ 
σκουν αυτό ως θέσφατο στα ι¬ 
στορικά τους βιβλία, και μάλι¬ 
στα δηλώνουν περίπου περήφα¬ 
νοι γι’ αυτό το διαχωρισμό. Πα¬ 
ντού εμφανίζουν τον εκάστοτε 
πάπα του Μεσαίωνα ως τον κα¬ 
κό Βελζεβούλ που ήθελε να κα¬ 
ταπιεί το αγνό και πάντα άδολο 
Βυζάντιο, το οποίο πάντοτε αμυ¬ 
νόταν εναντίον των κακών ε¬ 
χθρών (μέσα στους οποίους φυ¬ 
σικά συγκαταλέγονται και οι 
Ευρωπαίοι) για να περισώσει την 
ύπαρξη του. Έτσι λένε οι φωστή¬ 
ρες μας, μετατράπηκε σταδιακά 
το ανατολικό τμήμα της ρωμαϊ¬ 
κής αυτοκρατορίας (η λεγάμενη 


βυζαντινή αυτοκρατορία δηλαδή) 
σε μια καθαρά ελληνική αυτο¬ 
κρατορία που ξέκοψε από τη Δύ¬ 
ση. 

Αυτά διδάσκουν στα παιδιά 
μας. Και όταν οι Ευρωπαίοι επι¬ 
σημαίνουν ότι το Βυζάντιο ήταν 
ξεκομμένο, πολιτικά και πολιτι¬ 
στικά, από τη Δύση, αυτοί θυ¬ 
μώνουν και ζητάνε τα ρέστα. Έ¬ 
λεος! 

Μερικά αποσπάσματα από το 
βιβλίο Ιστορίας της Β' Γυμνασί¬ 
ου είναι πραγματικός καταπέλ- 
της: 

«Ο Καρλομάγνος είναι ο πρώ¬ 
τος μεγάλος ηγέτης που παρου¬ 
σιάστηκε στη Λύση, μετά την κα¬ 
τάλυση του δυτικού ρωμαϊκού 
κράτους. Διαθέτοντας μεγάλες ι¬ 
κανότητες και ανεξάντλητη δρα¬ 
στηριότητα, κατόρθωσε να πραγ¬ 
ματοποιήσει με επιτυχία μιας σει¬ 
ρά από κατακτητικούς πολέμους 
και να ιδρύσει ένα μεγάλο κρά¬ 
τος στη Λύση... Η φιλοδοξία του 
Καρλομάγνου ήταν να ιδρύσει 
μια αυτοκρατορία σαν τη ρωμαϊ¬ 
κή και να περιβληθεί με το κύ¬ 
ρος του κοσμοκράτορα. Στη φι¬ 
λοδοξία του αυτή όμως ορθωνό¬ 
ταν εμπόδιο το Βυζάντιο, που ή¬ 
ταν φυσικός κληρονόμος και συ¬ 
νεχιστής του ρωμαϊκού κράτους» 
(σελ. 197) 

«Οι κατακτήσεις των Αράβων 
και η εγκατάσταση των Σλάβων 
και Βουλγάρων στα Βαλκάνια πε¬ 
ριόρισαν σημαντικά την έκταση 
του βυζαντινού κράτους. Η πιο 


σημαντική συνέπεια του περιο¬ 
ρισμού αυτού ήταν να χαθεί ο χα¬ 
ρακτήρας του «οικουμενικού 
κράτους». Το Βυζάντιο ήταν πια 
αναγκασμένο να στηρίζεται στις 
επαρχίες που οι κάτοικοί τους εί¬ 
ναι Έλληνες ή εξελληνισμένοι 
και παίρνει μορφή Ελληνικής 
αυτοκρατορίας. Η Ορθοδοξί¬ 
α, λοιπόν, και ο Ελληνισμός 
γίνονται τα στηρίγματα του 
κράτους» (σελ. 161-162). 

Μήπως το θρησκευτικό (και ό¬ 
χι μόνο) Σχίσμα στα 1054 δε σή- 
μαινε το ξέκομμα της Δύσης α¬ 
πό την Ανατολή; 

Αλλά και στα δύσκολα για το 
Βυζάντιο χρόνια της εξάπλωσης 
των Οθωμανών Τούρκων, όταν 
ο αυτοκράτορας Ιωάννης Η' Πα- 
λαιολόγος αποφάσισε να προχω¬ 
ρήσει στην επανένωση των Εκ¬ 
κλησιών για να πάρει βοήθεια α¬ 
πό τα ευρωπαϊκά κράτη, και πά¬ 
λι η αντίδραση των «ανθενωτι¬ 
κών» (των αντιπάλων της ένω¬ 
σης των Εκκλησιών) ματαίωσε 
αυτή τη δυνατότητα. Τότε ήταν 
που είπαν ότι προτιμούν να δουν 
στην Πόλη φέσι τούρκικο παρά 
«πίλον» ευρωπαϊκό. 

Δε θέλουμε εδώ να μηδενίσου¬ 
με ό,τι θετικό μπορεί να πρόκο¬ 
ψε από το Βυζάντιο και τον πο¬ 
λιτισμό του. 

Αλλά από εδώ ως την απαίτη¬ 
ση να σκύψει μπροστά του η Ευ¬ 
ρώπη υπάρχει τεράστια απόστα¬ 
ση. 


Μια ζεστή αγκαλιά για 
το ρατσιστικό τέρας 

Στην Ελευθεροτυπία, 29/10/99, διαβάζουμε ότι ο ρατσιστής 
δολοφόνος Π. Καζάκος, που σκότωσε δύο αλλοδαπούς στην 
Αθήνα και τραυμάτισε άλλους επτά κρατείται στις φυλακές της 
Νεάπολης στον ίδιο θάλαμο όπου “στεγάζονται μόνο Έλληνες 
κρατούμενοι, κυρίως κρητικής καταγωγής, από τους οποίους όχι 
μόνο δεν κινδυνεύει, αλλά, σύμφωνα με πληροφορίες έγινε δεκτός 
με... κατανόηση. 

Μετά την αιματηρή συμπλοκή μεταξύ Ελλήνων και Αλβανών 
στις φυλακές Αλικαρνασσού τον περασμένο Απρίλιο, στη διάρκεια 
της οποίας σκοτώθηκε ένας Έλληνας και τραυματίστηκε σοβαρά 
ένας άλλος, έγινε διαχωρισμός των τροφίμων σε όλα τα σωφρονι¬ 
στικά ιδρύματα του νησιού και οι Αλβανοί κρατούνται παντού σε 
χωριστούς θαλάμους ή πτέρυγες ”. 

Ο ρατσιστής δολοφόνος Π. Καζάκος θα έπρεπε από την πρώτη 
στιγμή να κρατηθεί σε συνθήκες αυστηρής απομόνωσης. Αυτό 
όμως δεν έγινε. Μεταφέρθηκε στις φυλακές Κρήτης όπου το 
ρατσιστικό μίσος στους κρατούμενους είναι όπως φαίνεται κυρίαρ¬ 
χο. Έτσι αυτό το τέρας είχε την πιο ευνοϊκή μεταχείριση από το 
ελληνικό κράτος που τον παρέδωσε σε “ανοιχτές αγκάλες” και 
του έδωσε έτσι την ευκαιρία να οργανώσει ρατσιστική ομάδα των 
ποινικών εγκληματιών μέσα στις φυλακές. 

Αυτή ήταν η απάντηση του κράτους στο ρατσιστικό πογκρόμ. 
Έκανε ότι μπορούσε για να προστατεύσει το ρατσιστή. Αυτή η 
απάντηση αρμόζει σ’ ένα κράτος που αρνήθηκε να θεσπίσει νομο¬ 
θετικά μέτρα για την απαγόρευση του ναζιστικού ρατσιστικού 
λόγου και απέρριψε με τον πιο περιφρονητικό τρόπο το αίτημα της 
Αντιναζιστικής Πρωτοβουλίας να τεθούν εκτός νόμου οι ναζι- 
στές. 

ΑΣΤΥΝΟΜΙΚΕΣ ΑΠΕΙΛΕΣ 


Η μάχη στα Λιπάσματα πήρε από την Πα¬ 
ρασκευή 5 του Νοέμβρη μια νέα τροπή. Εκεί¬ 
νη την ημέρα πραγματοποιήθηκε η προγραμ¬ 
ματισμένη Γεν. Συνέλευση του Σωματείου που 
τον τελευταίο καιρό είχε πάρει τη μορφή συ¬ 
γκεντρώσεων “στο πόδι” στην πύλη του ερ¬ 
γοστάσιου που τις συγκαλούσε και τις διεκ- 
περαίωνε στα γρήγορα η κλίκα Τσιρμούλα. 

Φαινόταν ότι και αυτή η Γεν. Συνέλευση 
θα εξελισσόταν με τον ίδιο τρόπο: Ο Τσιρ- 
μούλας θα υποσχόταν τις συνηθισμένες δή¬ 
θεν αποκαταστάσεις για μερικούς, θα μιλού¬ 
σε για την περίφημη τροπολογία που ετοιμά¬ 
ζεται στο Υπουργικό Συμβούλιο και που ποτέ 
δεν υπογράφεται και θα καλούσε σε μια νέα 
συγκέντρωση μετά από μια βδομάδα. Από την 
άλλη η συνδικαλιστική μαχητική αντιπολί¬ 
τευση θα πρότεινε μια μαχητική μορφή διεκ¬ 
δίκησης που δεν θα γινόταν δεκτή και ο κό¬ 
σμος θα έφευγε απογοητευμένος για να ξα- 
νασυγκεντρωθούν πιο λίγοι την επόμενη φο¬ 
ρά. 

Όμως αυτή τη φορά τα πράγματα είχαν 
προχωρήσει περισσότερο και από τις δύο 
πλευρές. Η κλίκα Τσιρμούλα είχε προχωρή¬ 
σει στην προδοσία και η μαχητική αντιπολί¬ 
τευση είχε προχωρήσει προς την ρήξη με αυ¬ 
τή την κλίκα. Κατ’ αρχήν ο Τσιρμούλας πι¬ 
στεύοντας ότι το εργοστασιακό συνδικάτο εί¬ 
χε ολότελα διαλυθεί και απογοητευτεί, έκρι¬ 
νε σκόπιμο να του δώσει τη χαριστική βολή 
και δήλωσε ότι όλοι έπρεπε να αποδεχτούν 
την πραγματικότητα ότι από δω και μπρος 
όλοι είναι άνεργοι και ο καθένας έπρεπε να 
ψάξει για δουλειά και να περιμένει τις νομι¬ 
κές βασικά δραστηριότητες του Σωματείου. 
Αυτό ήταν ένα άλμα που έριξε τις αυταπά¬ 
τες της πλειοψηφίας σχετικά με την κλίκα 
Τσιρμούλα και έδωσε την ευκαιρία στους μα¬ 
χητικούς εργάτες να προχωρήσουν σε ένα κά¬ 
λεσμα για πορεία αγώνα δίχως αυτόν. Ο ερ¬ 
γάτης Ηλίας Ματέρης πήρε την πρωτοβου¬ 
λία, απευθύνθηκε στους εργαζόμενους αμέ¬ 
σως μετά το τέλος της Συνέλευσης και τους 
κάλεσε να συνεχίσουν σε νέο δυναμικό αγώ¬ 
να σε συνεργασία με την Επιτροπή Σωτηρί¬ 
ας γιατί, όπως είπε, αποδείχτηκε ότι η Επι¬ 
τροπή είχε δίκιο από την αρχή και ότι ο Τσιρ- 
μούλας είναι πουλημένος. Εκεί ακριβώς οι 
εργαζόμενοι καλέστηκαν και από την Επι¬ 
τροπή Σωτηρίας σε σύσκεψη το απόγευμα 
της ίδιας μέρας για να αποφασιστεί ο τρόπος 
με τον οποίο θα συνεχιζόταν ο αγώνας. Το 
ίδιο απόγευμα πραγματοποιήθηκε η πιο μα¬ 
ζική και πιο αισιόδοξη σύσκεψη της Επιτρο¬ 
πής Σωτηρίας και των πιο αγωνιστικών στοι¬ 
χείων ανάμεσα στους εργαζόμενους. 

Αυτή η θετική εξέλιξη που σημειώθηκε 
στην “άκρη του γκρεμού” δεν ήταν άσχετη 
με το θετικό κλίμα που είχε ήδη διαμορφώ¬ 
σει στους πιο ανήσυχους εργάτες η ανοιχτή 
συγκέντρωση που είχε πραγματοποιήσει δύο 
μέρες πριν την Τετάρτη στις 3 του Νοέμβρη 
η Επιτροπή Σωτηρίας στο πολιτιστικό κέ¬ 
ντρο του Δήμου Κερατσινΐου στην Αμφιάλη. 
Η συγκέντρωση της Αμφιάλης είχε μια μέ¬ 
τρια μαζικότητα από την άποψη της συμμε¬ 
τοχής των εργαζομένων στα Λιπάσματα, ό¬ 


πως και το προηγούμενο ανοιχτό κάλεσμα 
της Επιτροπής, όμως αυτή τη φορά ήταν εκεί 
συνδικαλιστές από τον Πειραιά, οι οποίοι α¬ 
νεξάρτητα από τις διαφορετικές πολιτικές 
τους εκτιμήσεις και ιδεολογικές αφετηρίες, 
έκαναν σαφή δύο πράγματα: Την καταγγελί¬ 
α τους στην κατεδάφιση του εργοστάσιου των 
Λιπασμάτων και στους κατεδαφιστές και την 
σαφή υποστήριξή τους στην Επιτροπή Σωτη¬ 
ρίας. Η στάση του Παρασκευόπουλου, προέ¬ 
δρου των εργαζομένων στη ΔΕΗ στο Κερα- 
τσίνι, του Πάνου της καπνοβιομηχανίας, του 
Μπαρμπεράκη των θερμαστών, του Μωϋσιά- 
δη των ηλεκτρολόγων ήταν θερμή και έδω¬ 
σε πολύ κουράγιο στους εργάτες των Λιπα¬ 
σμάτων. 

Το στίγμα της κατάστασης αυτής το έδω¬ 
σε η τοποθέτηση ενός πολύ μετριοπαθούς στις 
εκφράσεις του εργάτη των Λιπασμάτων που 
σηκώθηκε να πει ότι μπορεί να σπάσει ο τη¬ 
λεοπτικός αποκλεισμός του αγώνα, αρκεί οι 
εργαζόμενοι να δείρουν τον πουλημένο πρόε¬ 
δρο του συνδικάτου. Αυτή ήταν μια τοποθέ¬ 
τηση με χιουμοριστικό πνεύμα, αλλά έδειχνε 
τις διαθέσεις της βάσης του Σωματείου απέ¬ 
ναντι στην πουλημένη ηγεσία του. 

Την άλλη μέρα Πέμπτη 4 Νοέμβρη ο Τν 
Μάτζικ του Πειραιά, που βιντεοσκόπησε τη 
συγκέντρωση, κάλεσε στη σημαντικής ακρο¬ 
αματικότητας μεσημεριανή εκπομπή του να 
μιλήσουν οι παρευρισκόμενοι σ’ αυτή τη συ¬ 
γκέντρωση Πάνου, Βερβεράκης και Μ. Γκιού- 
σος, εργάτης των Λιπασμάτων. 

Την επόμενη μέρα στη Συνέλευση ήταν ο 
Γκιούσος που πήρε το μικρόφωνο και ήταν ο 
πρώτος που τόσο ωμά και τολμηρά καταδί¬ 
κασε την ως τώρα ξεπουληματική και αδιέ¬ 
ξοδη τακτική του Τσιρμούλα. Ο συναγω¬ 
νιστής έβαλε αποφασιστικά το ζήτημα της 
διαφύλαξης του λιπάσματος που βρίσκε¬ 
ται αποθηκευμένο στο εργοστάσιο και τό¬ 
νισε ότι ο Τσιρμούλας έχει προδώσει τον α¬ 
γώνα των εργαζομένων και πρέπει να πα¬ 
ραμεριστεί για να αναλάβει νέα ηγεσία 
του αγώνα. Πρότεινε ότι ο μόνος δρόμος 
για να συνεχιστεί ο αγώνας και να έχει απο¬ 
τελέσματα είναι να συσπειρωθούν οι ερ¬ 
γαζόμενοι στην Επιτροπή Σωτηρίας. Η 
παρέμβαση αυτού του εργάτη έδωσε ώθηση 
για να σχηματισθεί πιο συγκεκριμένα μια νέα 
κατάσταση απέναντι στον Τσιρμούλα. 

Πράγματι στην απογευματινή σύσκεψη της 
5 του Νοέμβρη και σε μια αμέσως επόμενη 
την Τρίτη 9 του Νοέμβρη οι συγκεντρωμένοι 
αποφάσισαν να προχωρήσουν σε αποκλεισμό 
της πύλης του εργοστασίου την Πέμπτη 11 
του Νοέμβρη και να αμφισβητήσουν έτσι το 
δικαίωμα της ΑΤΕ να πουλήσει το λίπασμα 
που βρίσκεται στις αποθήκες του εργοστά¬ 
σιου και να προχωρήσει στη διάλυση και το 
γκρέμισμά του, και μάλιστα δίχως να υπάρ¬ 
ξει οποιαδήποτε αποκατάσταση των εργαζο¬ 
μένων. 

Αυτή την απόφαση τη διατύπωσαν σε μια 
προκήρυξη η οποία περιείχε την ακόμα πιο 
σημαντική δήλωση ότι δεν αναγνωρίζουν πια 
τη σημερινή ηγετική ομάδα του Τσιρμούλα 
σαν συνδικαλιστικό εκφραστή των εργαζο¬ 


μένων. Την προκήρυξη υπέγραφαν οι Αγωνι- 
ζόμενοι εργάτες των Λιπασμάτων και η Ε¬ 
πιτροπή Σωτηρίας. 

Η αληθινή πρακτική δύναμη αυτής της προ¬ 
σπάθειας θα εκδηλωνόταν την επομένη μέρα 
Πέμπτη όπου είχε προγραμματιστεί η συγκέ¬ 
ντρωση - συνέλευση του Σωματείου. 

Πριν αρχίσει η συνέλευση οι εργαζόμενοι 
και τα μέλη της Επιτροπής Σωτηρίας που 
δεν δούλευαν στο εργοστάσιο μοίρασαν την 
προκήρυξη και λίγο μετά ανακοίνωσαν κα¬ 
τάληψη της πύλης για 4 ώρες και απέκλει¬ 
σαν κάθε φορτηγό που διακινούσε λίπασμα. 
Οι εργαζόμενοι υποστήριξαν αμέσως αυτή την 
κίνηση και ένας σημαντικός αριθμός τους 
συμμετείχε σ’ αυτή (πάνω από 40 άτομα). Η 
κίνηση αυτή έκφραζε μια μεγάλη ελπίδα. 

Η ηγεσία του Σωματείου από την οποία έ¬ 
λειπε ο Τσιρμούλας (είπε για προσωπικούς 
λόγους), αμήχανη και θορυβημένη κάλεσε σε 
συγκέντρωση επίσης στην πύλη. Οι εργάτες 
συμμετείχαν σ’ αυτήν αλλά σε ενότητα και 
όχι σε σύγκρουση με την τον αποκλεισμό της 
πύλης. Δεν είναι τυχαίο που τα μέλη της νέ¬ 
ας πρωτοβουλίας μίλησαν σ' αυτή τη συγκέ¬ 
ντρωση με σθένος και κάλεσαν σ’ αυτόν τον 
αγώνα. Το κυριότερο είναι ότι μίλησε και η 
Επιτροπή Σωτηρίας με τον σ. Γ. Νικολόπου- 
λο που η κλίκα εδώ και ένα μήνα της είχε 
αφαιρέσει το λόγο, ο οποίος κατήγγειλε την 
ηγεσία του σωματείου και κάλεσε τους ερ¬ 
γαζόμενους να πλαισιώσουν τη νέα πρωτο¬ 
βουλία. Η κλίκα Τσιρμούλα δεν κατάφερε να 
απαντήσει. Τσα που ψέλισε ότι δεν θα αφή¬ 
σει ούτε έναν κόκκο λίπασμα να βγει από το 
εργοστάσιο, ενώ ήδη είχε αφήσει 50 φορτηγά 
να βγουν. Όταν αυτό της το υπενθύμισε ο 
εκπρόσωπος της Επιτροπής Σωτηρίας όλοι 
οι συγκεντρωμένοι κάγχασαν. 

Η κατάληψη της πύλης τελείωσε όπως εί¬ 
χε ανακοινωθεί στις μία το μεσημέρι και α¬ 
νακοινώθηκε ραντεβού με τον ίδιο στόχο την 
άλλη μέρα Παρασκευή 12 του Νοέμβρη το 
πρωί. 

Την άλλη μέρα μαζεύτηκαν περίπου 20 ερ¬ 
γαζόμενοι συν τα μέλη της Επιτροπής Σω¬ 
τηρίας και εργαζόμενους από τον ΕΡΓΑΣ της 
Ζώνης και σταμάτησαν τα φορτηγά που ήρ¬ 
θαν από πολύ πρωί να φορτώσουν. 

Η ΑΤΕ κατάλαβε ότι τα πράγματα σοβά¬ 
ρευαν. Σύντομα ήρθε στην πύλη ο εκκαθαρι- 
στής που ζήτησε αιτήματα. Ήδη οι Αγωνι- 
ζόμενοι εργάτες και η Επιτροπή Σωτηρίας 
είχαν ζυμώσει και προσδιορίσει σαν άμεσο 
αίτημα του αποκλεισμού να δοθούν 6 μήνες 
μισθοί και τα αντίστοιχα δώρα, επιδόματα κ.λπ 
γιατί η ΑΤΕ δεν τήρησε τη συμβατική υπο¬ 
χρέωση που είχε να απασχολήσει για 6 ακό¬ 
μα μήνες τους εργαζόμενους αφού ο ΟΑΕΔ 
την επιδοτούσε και γι’ αυτό επί δύο χρόνια. 
Η κατάληψη συνεχίστηκε αποφασιστικά ε¬ 
νώ η ΑΤΕ έκανε έναν νέο ελιγμό χρησιμο¬ 
ποιώντας κάποιους ως χθες συμμάχους μας 
για να μας παραπλανήσουν. Πραγματικά α¬ 
πό τη μέρα των απολύσεων έγινε μια σημα¬ 
ντική αλλαγή στους εσωτερικούς συσχετι¬ 
σμούς μέσα στον αγώνα. Η διεύθυνση που 
ήταν ως τότε υπέρ της λειτουργίας του ερ¬ 


γοστάσιου μαζί μας ενάντια στον Τσιρμούλα 
και τον Λαλιώτη, δηλαδή όσο παλευόταν η 
λειτουργία του εργοστάσιου, μόλις αυτό έ¬ 
κλεισε, δηλαδή μόλις η Αγροτική Τράπεζα 
υπέκυψε, υπέκυψε και αυτή και λειτούργησε 
σε ενιαίο μέτωπο με τους κατεδαφιστές και 
τον Τσιρμούλα. Αυτό αποδείχτηκε στη διάρ¬ 
κεια του αποκλεισμού όπου αυτή η τάση προ¬ 
σπάθησε να μας πείσει να ανοίξουμε την πύ¬ 
λη για ένα μέρος του λιπάσματος, το οποίο 
ανήκε τάχα σε τρίτους που το φύλαγαν απλά 
στις αποθήκες του εργοστάσιου και όχι στην 
ΑΤΕ. Η Επιτροπή Σωτηρίας ζήτησε περισ¬ 
σότερες εγγυήσεις και χρόνο να εξετάσει το 
θέμα, αλλά δήλωσε ότι έτσι κι αλλιώς ως τη 
Δευτέρα θα συνέχιζε τον αποκλεισμό σε όλο 
το Λίπασμα. 

Σε λίγο φάνηκε ο ρόλος ολονών. Ο εκκα- 
θαριστής κάλεσε την αστυνομία και δήλωσε 
ότι έχει προσφύγει με μήνυση στον εισαγγε¬ 
λέα ενάντιά μας. Ύστερα εμφανίστηκε ο α¬ 
στυνομικός διευθυντής της Δραπετσώνας που 
άρχισε να απειλεί τους εργάτες ότι είναι υ¬ 
ποχρεωμένος να τους συλλάβει αν δεν έφευ¬ 
γαν. Ο εκκαθαριστής, η παλιά διεύθυνση και 
ο δικηγόρος τους, ήταν εκεί στην πύλη και 
πίεζαν όλοι μαζί. Στο τέλος το βασικό τους 
επιχείρημα, αυτών που ως χθες κατήγγειλαν 
τον Τσιρμούλα, ήταν ότι τον αποκλεισμό δεν 
τον έκανε το Σωματείο. Πραγματικά αρωγός 
τους ήταν ο Τσιρμούλας που μέσω του ελεει¬ 
νού ανθρώπου του, του Εξωμερίτη, δήλωνε 
στον εκκαθαριστή πως το Σωματείο δεν είχε 
καμιά σχέση και δεν καλύπτει τον αποκλει¬ 
σμό της πύλης. Πραγματικά αυτή η βρωμερή 
κλίκα έδειχνε όλο τον αντεργατικό της χα¬ 
ρακτήρα παρατασσόμενη με την αστυνομία 
την κρίσιμη στιγμή,Αυτή η αστυνομική α¬ 
πειλή εκδηλώθηκε προς το τέλος του απο¬ 
κλεισμού, γύρω στις μία το μεσημέρι, όταν 
μειώθηκε ο αριθμός των μελών της περιφρού¬ 
ρησης ακριβώς επειδή φαινόταν ότι τα πράγ¬ 
ματα τα συνεχίζονταν όπως και την προη¬ 
γούμενη μέρα Έτσι μια ενδεχόμενη σύγκρου¬ 
ση με την αστυνομία θα μας έβρισκε σε συν¬ 
δικαλιστικά μειονεκτική θέση και σε διπλό 
χτύπημα απ’ έξω και από μέσα. Γιαυτό η πε¬ 
ριφρούρηση συμφώνησε να αφήσει τα φορτη¬ 
γά μετά τις 3 και να προετοιμαστεί για τη 
συνέχιση της πάλης την επόμενη βδομάδα. 
Άλλωστε μιλάμε για 70.000 τόνους λίπασμα 
στις αποθήκες του εργοστάσιου αξίας 3,5 δις 
που θέλουν μήνες για να μεταφερθούν έξω. 

Η μάχη είναι μπροστά μας και η έκβασή 
της είναι ζήτημα οργάνωσης και αποφασι¬ 
στικότητας των εργαζομένων. Πάντως ήδη 
υπάρχει μια διπλή συνδικαλιστική και ηθική 
νίκη. Από τη μια στάθηκε και δυνάμωσε έ¬ 
νας νέος συνδικαλιστικός πόλος εξουσίας που 
απέσπασε αν όχι ακόμα τη μαζική συμμετο¬ 
χή, πάντως τη μαζική υποστήριξη των εργα¬ 
ζομένων και από την άλλη, βρέθηκε και μπή¬ 
κε σε εφαρμογή μια μορφή πάλης και ένα 
αίτημα που πραγματικά πονάει τους κατεδα- 
φιστές. Το Λίπασμα μέσα το εργοστάσιο εί¬ 
ναι ουσιαστικός ζωντανός μάρτυρας της κα¬ 
τεδάφισης και ένα όπλο για την πάλη ενά¬ 
ντια στους κατεδαφιστές. 

Δημοσιεύουμε παρακάτω τοποθετήσεις των ο¬ 
μιλητών στη συγκέντρωση που διοργάνωσε η 
Επιτροπή Σωτηρίας στο Πολιτιστικό Κέντρο 
Μελίνα Μερκούρη της Αμφιάλης στις 3 του Νο¬ 
έμβρη. Μπορεί εδώ σ’ αυτές τις τοποθετήσεις 
να διαπιστώσει κανείς την πολιτική φύση του 
ενιαίου μετώπου που σχηματίστηκε με ένα μό¬ 
νο κοινό σύνθημα: την καταδίκη των κατεδα- 
φιστών των Λιπασμάτων. Εδώ φαίνεται πως η 
πάλη των εργατών για τη διαφύλαξη της βιομη¬ 
χανίας, σ’ ένα μέρος της θα κουβαλάει τις ολέ¬ 
θριες πολιτικές προκαταλήψεις που έχουν σπεί¬ 
ρει στο λαό οι ίδιοι οι κατεδαφιστές. Αυτό εί¬ 
ναι το αποτέλεσμα της πολιτικής της κυριαρ¬ 
χίας, αλλά από την άλλη μεριά δείχνει και την 
αδυναμία τους να πείσουν το λαό για το βάθος 
της πολιτικής τους. 

Ακολουθούν οι τοποθετήσεις τους (μερικές δη¬ 
μοσιεύονται ολόκληρες, και από άλλες μεγάλα 
χαρακτηριστικά αποσπάσματα): 

Ξεκινώντας τη συγκέντρωση ο σ. Γ. Νικολόπουλος 
επισήμανε ότι αυτή έρχεται σε μια στιγμή όπου οι 
εργάτες των Λιπασμάτων έχουν αγανακτήσει, ιδιαί¬ 
τερα τις τελευταίες μέρες, από την τακτική του προ¬ 
έδρου του σωματείου Τσιρμούλα που οδηγεί τον κό¬ 
σμο στην απογοήτευση και στη διάσπαση με τις συ¬ 
νεχείς υποσχέσεις για δουλειά, “βγάζοντας συνεχώς 
φασούλια σαν ταχυδακτυλουργός”. “Σήμερα μάθαμε 
και διαπιστώθηκε από δυο - τρεις μεριές ότι έπαιρνε 
τηλέφωνο ο Τσιρμούλας και μερικοί άλλοι και έταζε 
θέσεις στον κόσμο για να μην έρθει στη συγκέντρω¬ 
ση”. Επισήμανε ότι αν και η συγκέντρωση υστερεί 
αρκετά από εργάτες των Λιπασμάτων ωστόσο βρί¬ 
σκονται στην αίθουσα συνδικαλιστές από άλλα ερ¬ 
γοστάσια οι οποίοι είναι: ο πρόεδρος της Ομοσπον¬ 
δίας Ηλεκτρολόγων όλης της χώρας, Ιορδάνης Μω- 
υσιάδης, ο πρόεδρος της Πανελλαδικής Ένωσης Θερ¬ 
μαστών Ξηράς, Κυριάκος Βαρβεράκης, ο πρόεδρος του 
Σωματείου εργαζομένων στη ΔΕΗ Κερατσινίου, 
Γιώργος Παρασκευόπουλος, ο γεν. Γραμματέας της 
Ομοσπονδίας εργαζομένων στις Καπνοβιομηχανίες, 
Δημήτρης Πάνου, το μέλος του ΔΣ στο Συνδικάτο 
Μετάλλου Πειραιά, Γιάννης Πολυδεύκης και ο Α- 
ντώνης Μήλτσος, επικεφαλής του δημοτικού συνδυα¬ 
σμού στη Δραπετσώνα, “Δημοτική Ενότητα”, που 
υποστήριξε τη λειτουργία του εργοστασίου στην πε¬ 
ριοχή στις τελευταίες εκλογές. 

Το λόγο πήρε μετά το μέλος της Επιτροπής 
Σωτηρίας Ηλίας Ματέρης που είπε: 

“Συνάδελφοι, χαιρετίζω τη συγκέντρωση και εύχο¬ 
μαι να είναι το πρώτο βήμα για την επίλυση των 
προβλημάτων που προέκυψαν από το κλείσιμο του 
εργοστασίου. 

Συνάδελφοι, πάνε περίπου 15 μέρες που απολυθή¬ 
καμε και ενάμιση μήνας που έχει κλείσει το εργο¬ 
στάσιο και φως στον ορίζοντα δεν φαίνεται πουθενά. 
Δηλαδή οι αποκαταστάσεις, οι τροπολογίες, οι με¬ 
τατάξεις, μέχρι τώρα, δεν έχουν πραγματοποιηθεί. Και 
στις δυο συγκεντρώσεις που κάναμε στο εργοστά¬ 
σιο, μετά τις απολύσεις, ο πρόεδρος τα μάσαγε λέγο¬ 
ντας ότι δεν προλάβαμε να πάμε στον υπουργό γιατί 
ήταν του Αγ. Αημητρίου και την άλλη ότι δεν ήταν 
ο υπουργός εκεί κτλ. 

Εγώ πιστεύω και καταγγέλλω από το βήμα αυτό 


εδώ τον πρόεδρο και το ΑΣ του Σωματείου ότι ε- 
σκεμμένα δεν πραγματοποιεί δυναμικές κινητοποιή¬ 
σεις για να αγανακτήσουν οι εργαζόμενοι και να τα 
παρατήσουν. Εγώ νομίζω, συνάδελφοι, ότι πρέπει α¬ 
πό δω και στο εξής να κινηθούμε με την Επιτροπή 
Σωτηρίας του εργοστασίου που τόσο πολύ μας έχει 
βοηθήσει στην υπόθεση να μην κλείσει το εργοστά¬ 
σιο. Αν είχαμε ακούσει και είχαμε αγωνιστεί με την 
Επιτροπή Σωτηρίας, θα είχαμε κερδίσει πολλά και 
ίσως να μην έκλεινε το εργοστάσιο. Αλλά δυστυ¬ 
χώς, εμείς, για να μην γίνει διάσπαση στο σωματείο 
προτιμήσαμε τις προτάσεις του ΑΣ του σωματείου 
μας με αποτέλεσμα το γενικό ξεπούλημα όλων των 
εργαζόμενων. 

Που ακούστηκε, συνάδελφοι, να παίρνει την ευθύ¬ 
νη η κυβέρνηση για το κλείσιμο του εργοστασίου 
και εδικά ο υπουργός του ΥΠΕΧΩΑΕ, Λαλιώτης, και 
να μην κάνει αποκατάσταση στους εργαζόμενους; 
Ούτε στην Γκάνα δεν συμβαίνουν αυτά συνάδελφοι. 
Όπως προανέφερα, συνάδελφοι, πρέπει να κινηθούμε 
με την Επιτροπή Σωτηρίας, με τις δυναμικές κινητο¬ 
ποιήσεις και να παλεύουμε για την λειτουργία του 
εργοστασίου, εφόσον η κυβέρνηση δεν κάνει καμιά 
αποκατάσταση στους εργαζόμενους. Οι θέσεις εργα¬ 
σίας εξασφαλίζονται μόνο κατ' αυτό τον τρόπο και 
όχι με επιδόματα ανεργίας. Πολλοί θα πούνε: “Μα τι 
λες βρε Ηλία, είναι δυνατόν να λειτουργήσει το ερ¬ 
γοστάσιο;” 

Εγώ πιστεύω πως ναι. Και πως είχαμε προτείνει 
και στη Γενική Συνέλευση και υπερψηφίστηκε από 
το 80% των εργαζομένων. Αλλά με διάφορα μαγειρέ¬ 
ματα ο προεδρεύων και το ΑΣ του σωματείου με κά¬ 
νανε να πάρω την πρόταση μου πίσω. Είχα πει, λοι¬ 
πόν, ότι σε 3 - 4 μέρες θα μπορούσαμε να ξεκινήσου¬ 
με την 4η μονάδα που είναι η καρδιά του εργοστασί¬ 
ου. Και τώρα το ίδιο λέω εκτός αν έχουν κάνει δολιο¬ 
φθορές, στο διάστημα που λείπουμε εμείς από το ερ¬ 
γοστάσιο. 

Συνάδελφοι, ξέρετε γιατί έκλεισε το εργοστάσιο; 
Το εργοστάσιο έκλεισε γιατί η επισκευή που κάναμε 
στην 4η μονάδα θειϊκού οξέος πέτυχε αύξηση της πα¬ 
ραγωγής κατά 25%. Δηλαδή από 500 τόνους θειϊκού 
οξύ αυξήθηκε στους 700 τόνους. Και στην παραγω¬ 
γή ατμού αυξήθηκε 130 τόνους ημερησίως δηλαδή 
από 600 τόνους σε 730. Αυτό μεταφράζεται σε 36 Μ\ν 
(μεγαβάτ) σε 24 ώρες. Σε συζήτηση που είχα με διά¬ 
φορους Μποτσάνογλου και διευθυντές παραγωγής εί¬ 
παν ότι αυτή η αύξηση της παραγωγής θα δώσει για 
300 μόνο ημέρες εργασίας, κέρδη ένα δισεκατομμύ¬ 
ριο. Κι αυτό μόνο από την αύξηση της παραγωγής. 
Όλα αυτά με τον αγώνα που έδωσαν οι συνάδελφοι 
εργαζόμενοι στη μονάδα και με τις πατέντες που κά¬ 
νανε. 

Να, λοιπόν, συνάδελφοι γιατί έκλεισε το εργοστά¬ 
σιο. Οι κατεδαφιστές μόλις έμαθαν ότι το εργοστά¬ 
σιο τον επόμενο χρόνο θα παρουσίαζε μεγάλα κέρδη 
αποφάσισαν να το κλείσουν στα γρήγορα για να ξε¬ 
καθαρίσουν μια και καλή. Γι' αυτό εγώ .συνάδελφοι 
προτείνω να κινηθούμε με την Επιτροπή Σωτηρίας 
όπου συμμετέχουν και τη βοηθάνε και άλλοι εργαζό¬ 
μενοι κι από άλλα εργοστάσια. Που βλέπουν κι αυ¬ 
τοί τον κίνδυνο της ανεργίας να πλησιάζει. Όλοι, 
λοιπόν, να δώσουμε δυνατό αγώνα μέχρι να δικαιω¬ 
θούμε. Ευχαριστώ πολύ”. 

Γ. Παρασκευόπουλος (Πρόεδρος ΔΕΗ Κερα¬ 


τσινίου): “Γειά σας. Θα ήθελα να χαιρετίσω όλους 
τους φίλους. Εμάς που πιστεύουμε ότι η βιομηχανία 
στον Πειραιά δεν έχει πεθάνει, ότι το ζήτημα παλεύ¬ 
εται, ότι είναι η δεκαετία της θύελλας αλλά πιστεύ¬ 
ουμε ότι θα αντιστρέφουμε την κατάσταση. Ήρθα 
εδώ για να σας μεταφέρω ότι το σωματείο μας ομό¬ 
φωνα αποφάσισε πως συμπαραστεκόμαστε στην Ε¬ 
πιτροπή Σωτηρίας και μάλιστα πρέπει να διευρύνου¬ 
με τον ορίζοντα μαζί με άλλα εργοστάσια και με τη 
Ζώνη και να κάνουμε ένα πατριωτικό μέτωπο. Έτσι 
θα μπορούσα να το ονομάσω με μια γρήγορη λέξη, 
ένα πατριωτικό μέτωπο. Γιατί αυτός που δεν σέβεται 
την εργασία και για ένα παρκάκι ή για λίγα λου¬ 
λούδια ή για ένα συντριβάνι πετάει στο δρόμο χιλιά¬ 
δες ανθρώπους δημιουργεί τεράστια προβλήματα και 
οικογενειακές τραγωδίες. Όλα θα μπορούσαν να γί¬ 
νουν αλλά με μέτρο. Αεν έχω πειστεί σαν εργαζόμε¬ 
νος και σαν συνδικαλιστής ότι είμαστε τόσο πλού¬ 
σια χώρα που μπορούμε να μεταφέρουμε εργοστάσια, 
ολόκληρες βιομηχανικές μονάδες σε άλλους χώρους 
από τη μια νύχτα στην άλλη. Πιστεύω ότι αυτά τα 
πράγματα χρειάζονται μια μελέτη, μια σειρά πράγμα 
που δεν βλέπω να γίνεται στην Ελλάδα και δεν νο¬ 
μίζω ότι υπάρχουν οι προϋποθέσεις, ούτε από τους 
δήμους, ούτε από τις κυβερνήσεις που έχουν περάσει 
όλα αυτά τα χρόνια. Αλλά αντίθετα κινούνται σε έ¬ 
να λαϊκισμό είτε λέγονται βουλευτές, δήμαρχοι για 
το κλείσιμο των εργοστασίων και οτιδήποτε άλλο 
μπορείς να σκεφτείς. Θα ήθελα να σας δώσω ένα πα¬ 
ράδειγμα. Το 1981 ήμουν μάρτυρας σε δικαστήριο στον 
Πειραιά δυο βουλευτών του ΠΑΣΟΚ, της Μελ. Μερ¬ 
κούρη και του Π. Κρητικού(σήμερα αντιπρόεδρος της 
Βουλής) να κατηγορήσουν το εργοστάσιο της ΑΕΗ 
ότι πρέπει να κλείσει γιατί μολύνει. Το 1983, ο Μπου- 
γάς με τον Νεράντζη της ΝΑ κατηγορούσαν το ερ¬ 
γοστάσιο και αντίθετα οι άλλοι δυο το υπερασπίζο¬ 
νταν. Είπα τότε στον πρόεδρο να τους συλλάβει και 
μου απάντησε ότι είχαν βουλευτική ασυλία. Κατα¬ 
λαβαίνετε πόσο σοβαρά αντιμετωπίζουν την βιομη¬ 
χανία και πως σκέφτονται να υφαρπάζουν την ψήφο 
μας με οποιοδήποτε τρόπο αρκεί να πετύχουν τους 
στόχους τους. 

Εμείς πιστεύω ότι δουλεύουμε. Έχουμε τις πολιτι¬ 
κές μας αντιλήψεις, μπορούμε να τις συζητήσουμε, 
μπορούμε να μαλώσουμε και να συμφωνήσουμε. Ε¬ 
κείνο το οποίο μας ενώνει είναι η εργασία. ΓΤ αυτό 
βρισκόμαστε όλοι εδώ. Πιστεύω ότι και η Επιτροπή 
το ίδιο κάνει... 

Με προβληματίζει η εικόνα ότι εργαζόμενοι από τα 
Αιπάσματα δεν έχουν έρθει πολλοί και δεν θα ήθελα 
να αναφερθώ στον συνάδελφο Τσιρμούλα γιατί νο¬ 
μίζω ότι τον ανεβάζουμε παρά πολύ. Απλώς πιστεύω 
ότι οι εργαζόμενοι δεν έχουν πειστεί ότι αυτό το ερ¬ 
γοστάσιο θα μπορούσε να λειτουργήσει σαν βιομη¬ 
χανικό πάρκο. Να κρατήσει δηλ. ένα κομμάτι που θα 
λειτουργούσε με μοντέρνα και σύγχρονη τεχνολογί¬ 
α, ένα κομμάτι απ' αυτό που έκανε μέχρι σήμερα. Αεν 
λέω ότι όλα αυτά σήμερα θα μπορούσαν να μείνουν, 
δεν είμαι ο ειδικός, ένα κομμάτι θα μπορούσε να λει¬ 
τουργήσει. Παράλληλα ένα κομμάτι θα δινόταν στους 
κατοίκους της γύρω περιοχής και έτσι να συνυπάρ¬ 
ξει ένα βιομηχανικό πάρκο στον Πειραιά. Που θα ξε- 

συνέχεια δίπλα 

κινάει από τον Πειραιά μέχρι το Πέραμα, το οποίο θα 
λειτουργεί με νέα τεχνολογία χωρίς μόλυνση. Λεν 
λέμε εργασία για να πεθάνουμε. Θα ήθελα να κλεί- 
σω ευχαριστώντας όλους εσάς για την ευαισθησία 
που δείξατε. Θα είμαστε με την Επιτροπή Σωτηρίας 
όπου χρειαστεί και πιστεύω να μεγαλώσει το μέτω¬ 
πο, να πάρει μεγαλύτερες διαστάσεις έξω από πολι¬ 
τικές σκοπιμότητες και αντιπαραθέσεις”. 

Δ. ΠΑΝΟΥ: “Αγαπητοί φίλοι υπάρχει ένα γενικό 
και ένα ειδικό πρόβλημα. Το γενικό πρόβλημα είναι 
ότι εδώ και 15 - 20 χρόνια υπάρχει μια γραμμή να 
διαλυθεί η ελληνική βιομηχανία. Το ειδικό πρόβλη¬ 
μα λέγεται σήμερα Λιπάσματα, αύριο θα λέγεται Μύ¬ 
λοι, μεθαύριο τσιγάρα. Καλό θα είναι όταν καίγεται 
το σπίτι του γείτονα σου, να φροντίσεις να μην καεί 
το δικό σου και αν είναι δυνατό να σώσεις και το 
σπίτι του γείτονα σου. Το μυστικό για την αποβιο¬ 
μηχάνιση της χώρας ξεκίνησε με τα πανωτόκια των 
τραπεζών. Λιαλύθηκε ουσιαστικά όλος ο Πειραιάς, 
οι βιομηχανίες οι μεγάλες, οι μεσαίες και οι μικρές. 
Και τώρα εκείνοι που έχουν απομείνει τους ενδιαφέ¬ 
ρει περισσότερο να παίζουν στο χρηματιστήριο παρά 
να βγάζουν παραγωγή. Μέσα σ' αυτό το κλίμα άρ¬ 
νησης και τα Λιπάσματα είναι μια ψηφίδα σ’ αυτό 
το ψηφιδωτό της αποβιομηχάνισης. Πρέπει όλοι να 
σφίξουμε τα χέρια ανεξαρτήτως διαφορών, πολιτι¬ 
κών και άλλων. Και εγώ σφίγγω τα χέρια με την 
Επιτροπή παρόλο που είμαστε σε διαφορετικές πα¬ 
ρατάξεις και πρέπει να βοηθήσουμε όλοι ώστε αυτό 
το εργοστάσιο που λέγεται Λιπάσματα να παραμεί- 
νει. Είναι αμαρτία να κλείσουν τα Λιπάσματα και 
να έχουμε εισαγόμενα από την Τουρκία. Σαν άτομα 
και σαν άλλη οργάνωση πάντα αγωνιζόμαστε υπέρ 
των ελληνικών προϊόντων και υπέρ της ελληνικής 
παραγωγής... 

Η προπαγάνδα για να κλείσουν οι βιομηχανίες μας 
είναι μεγάλη. Η γραμμή που έχουν είναι: “κλείστε 
τα, κλείστε τα, κλείστε τα και να έρχονται εισαγό- 
μενα”. Η δικαιολογία των κρατούντων, και οι κρα¬ 
τούντες είναι σ' όλα τα κόμματα. αυτό που λένε εί¬ 
ναι συνάρτηση με την νέα τάξη πραγμάτων κτλ. ότι 
δηλ. η Ελλάδα δεν χρειάζεται βιομηχανία, γκαρσό¬ 
νια και μεταφορές. Λοιπόν, σ' αυτό το πνεύμα πρέπει 
να αντισταθούμε. Αντίσταση και εθνική αντίσταση 
υπάρχει, δεν χρειάζεται ούτε κατευθύνσεις από πά¬ 
νω, ούτε από δεξιά ούτε από αριστερά... 

Λοιπόν, σ' αυτή εδώ τη φάση και επειδή και για τις 
καπνοβιομηχανίες λέγονται πολλά, για τον Παπα- 
στράτο ότι θα μεταφερθεί και παίζονται πολλές το¬ 
ποθεσίες, για τον Κεράνη το ίδιο επίσης. Αμέσως, 
αμέσως δηλαδή έχουμε δυο βασικές καπνοβιομηχα¬ 
νίες. Αυτή είναι η γενικότερη γραμμή του αρχικατε- 
δαφιστή. Λεν μπορώ να τον καταλάβω αυτό τον άν¬ 
θρωπο τι ρόλο παίζει. Πείτε μου, παρακαλώ, σε ποιο 
λιμάνι της Ευρώπης είτε της Ανατολικής είτε της 
Λυτικής κλείνουν τις βιομηχανίες και τις διώχνουν. 
Εγώ έχω φίλους καπεταναίους και συνδικαλιστές και 
ξέρω ότι τα λιμάνια προσέχουν τις βιομηχανίες, στα- 
λιμάνια φτιάχνονται οι βιομηχανίες. Λοιπόν, εδώ πέ¬ 
ρα πάμε αντίθετα από το κοινό ρεύμα που υπάρχει σ' 
όλη την Ευρώπη. Και ούτε τώρα εγώ πιστεύω ότι 
είναι γραμμή της Ευρώπης να κλείσουν οι βιομηχα¬ 
νίες στη χώρα μας. Είναι γραμμή των συγκεκριμέ¬ 
νων κατεδαφιστών οι οποίοι είναι υπάλληλλοι με¬ 
γάλων πολυεθνικών εταιρειών που τους ανεβάζουν 
και τους κατεβάζουν... 

Σ' αυτούς τους γραφικούς τύπους πρέπει να πούμε 
το όχι παλληκαρίσια και λεβέντικα. Και ο καθένας 
πρέπει να προσέξει. Είναι πολύ εύκολο να μαλώνου¬ 
με ή να κοιτάμε τις αντιθέσεις. Σ' αυτή τη φάση είναι 
ότι μας ενώνει. Πιστεύω ότι πάρα πολλοί άνθρωποι 
κι εδώ στον Πειραιά και στην Αθήνα θα ενωθούμε σ' 
ένα μέτωπο αντίστασης ενάντια σ' αυτή τη λαίλαπα 
των κατεδαφιστών, των πάσης φύσεως κατεδαφιστών 
και αυτών που φαίνονται σε στυλ Λαλιώτη και αυ¬ 
τών που δεν φαίνονται. Είμαστε στο πλευρό σας και 
ότι θέλετε στην πρώτη γραμμή. Ευχαριστώ”. 

Κ. ΒΑΡΒΕΡΑΚΗΣ : “Πριν αρχίσω να μιλάω πα¬ 
ρατήρησα ότι όλοι οι ομιλητές είπαν σχεδόν τα ίδια 
λες και κάποιος τους είχε καθοδηγήσει. Και να ξέρε¬ 
τε ότι κι εγώ έχω γραμμένα τα ίδια, τα σκέφτηκα 
και συμβαδίζω με όλους τους ομιλητές. Το θέμα εί¬ 


ναι βαθιά ριζωμένο μέσα μας και η λύση θα έρθει από 
την αγωνιστικότητα μας. 

Φίλες και φίλοι, εργαζόμενοι και άνεργοι της πε¬ 
ριοχής καθημερινά βομβαρδιζόμαστε από “αισιόδο¬ 
ξα” μηνύματα για δήθεν ευημερία, ειρήνη, κοινωνι¬ 
κή δικαιοσύνη, πρόοδο κτλ. Μας τα σερβίρουν έντε¬ 
χνα από τα ΜΜΕ κάποιοι δήθεν εθνοσωτήρες μας. 
Τραπεζίτες, εκδότες, διαπλεκόμενοι, εργολάβοι και 
οι υποτελείς τους υλοποιώντας οι άπατρεις υποχθό¬ 
νιες αποφάσεις ξένων κέντρων αποφάσεων, κυρίως 
της Ευρωπαϊκής Ένωσης, όχι βέβαια αυτής των ερ¬ 
γαζομένων όπως θα θέλαμε, αλλά αυτής των μονο¬ 
πωλίων, των πολυεθνικών και των ντόπιων υποστη- 
ρικτών τους οι οποίοι υπό την προστατευτική ομπρέλα 
του ανεπιθύμητου για τη φιλειρηνική μας χώρα, φι¬ 
λοπόλεμου Κλίντον, έφεραν την Ελλάδα μας και κυ¬ 
ρίως τους εργαζόμενους στο χείλος της καταστρο¬ 
φής, της φτώχειας, της ανεργίας και της ανασφάλειας. 
Όλα μαζί οδηγούν αναπόφευκτα στην κοινωνική έ¬ 
κρηξη που πλησιάζει. 

Λεν έφτανε που ο Πειραιάς έχει ήδη μετατραπεί σε 
ένα απέραντο νεκροταφείο κλεισμένων βιομηχανιών, 
βιοτεχνιών και επιχειρήσεων και κολυμπάει στα βαλ¬ 
τόνερα της ανεργίας και της φτώχειας διεκδικώντας 
πανελλήνιο πρωτάθλημα. Προ ημερών έγινε γνωστό 
ότι μια κερδοφόρα βιομηχανία, τα Λιπάσματα Λρα- 
πετσώνας, έκλεισε οριστικά και όποια άλλα συγκρο¬ 
τήματα λειτουργούσαν πετώντας αδίστακτα και α¬ 
δικαιολόγητα πλέον των 400 εργαζόμενων στο πε¬ 
ζοδρόμιο της φτώχειας της ανεργίας και της εξαθλί¬ 
ωσης που ξεφτελίζει την ανθρώπινη αξιοπρέπεια. Το 
Σωματείο των Θερμαστών ήταν και είναι αντίθετο 
με το κλείσιμο των Λιπασμάτων και χαρακτηρίζει 
αυτή την απόφαση ως αντεθνική και αντεργατική 
πράξη και ζητάει τη συνέχιση της λειτουργίας του, 
την επέκταση του αλλά και τον εκσυγχρονισμό του 
για να αποφευχθεί η όποια τυχόν ρύπανση του περι¬ 
βάλλοντος, για το οποίο υπάρχουν χίλιοι τρόποι προ¬ 
στασίας του εκτός από το κλείσιμο του εργοστασίου 
αξίας δις. δρχ. που δύσκολα επενδύονται σήμερα. Λεν 
υπάρχει καμμιά δικαιολογία για το οριστικό κλείσι¬ 
μο του εργοστασίου Λιπασμάτων. Γι' αυτό και πρέ¬ 
πει η απόφαση αυτή να ανατραπεί διότι τα Λιπά¬ 
σματα είναι μόνο ένας κρίκος στην αλυσίδα των ερ¬ 
γοστασίων που έχει, σύμφωνα με τα δημοσιεύματα, 
δρομολογηθεί να κλείσουν, όπως Παπαστράτος. Κε¬ 
ρά νης. ΜοΜ, και που θ’ αλλάξει προς το χειρότερο 
τη μορφή του Πειραιά και των γύρω απ' αυτόν δή¬ 
μων και δεν θα έχουμε πια μόνο τα παιδιά των φανα- 
ριών αλλά οικογένειες των φαναριών εξαιτίας των 
απάτριδων “εθνοσωτήρων” μας που παίρνουν απο¬ 
φάσεις και κλείνουν βιομηχανίες, βιοτεχνίες και επι¬ 
χειρήσεις. Ζημιώνουν τα εθνικά μας προϊόντα πριν 
αποκαταστήσουν πλήρως και μονίμως τους θίγόμε¬ 
νους εργαζόμενους και πριν αντικαταστήσουν με κάτι 
άλλο τα εθνικά μας προϊόντα για την εθνική μας ευ¬ 
ημερία. 

Το Σωματείο μας με τον χαρακτήρα που του αρμό¬ 
ζει διεκδικητικό, φιλεργατικό και επιθετικό στήριζε, 
στηρίζει και θα στηρίζει την προσπάθεια της Επι¬ 
τροπής για την Σωτηρία του εργοστασίου Λιπασμά¬ 
των Λραπετσώνας καθώς και οποιαδήποτε προσπά¬ 
θεια για τη λειτουργία και πρόοδο των ελληνικών 
βιομηχανιών , βιοτεχνιών και επιχειρήσεων και θα 
προωθεί την διάθεση των προϊόντων τους. Αυτό επι¬ 
βάλλεται, είναι για όλους μας εθνική επιταγή για την 
εθνική μας σωτηρία η οποία δεν μπορεί να στηριχτεί 
στην κρατική αυθαιρεσία και στη βία της εξουσί¬ 
ας... 

Για την Πανελλαδική Ένωση Θερμαστών Ξηρός 
και με απόφαση του ΛΣ. Ευχαριστώ που με ακούσα¬ 
τε”. 

Στη συνέχεια πήρε τον λόγο από την πλευρά 
της Επιτροπής Σωτηρίας ο σ. Ηλίας Ζαφειρό- 
πουλος, από την ομιλία του οποίου δημοσιεύ¬ 
ουμε απόσπασμα: “Όταν ένα εργοστάσιο γκρεμί¬ 
ζεται χρειάζεται να γκρεμίζονται μαζί και ψυχές. Εί¬ 
ναι αδύνατο να περάσει μια παράλογη, άδικη,σκαν- 
δαλώδης πολιτική απόφαση να κλείσει ένα εργοστά¬ 
σιο που ζει 400 ανθρώπους, 400 οικογένειες που πα¬ 
ράγει και έχει ένα περιθώριο κέρδους. Που έχει την 
δυνατότητα να προμηθεύει στην ελληνική αγορά το 


15 - 20% του λιπάσματος, δηλ. μια βαριά βιομηχανία 
χωρίς να έχει προετοιμαστεί το έδαφος, χωρίς άν¬ 
θρωποι να έχουν προετοιμάσει το έδαφος και χωρίς 
λίγο πολύ οι ίδιοι οι εργαζόμενοι να έχουν αναγνω¬ 
ρίσει την αναγκαιότητα του εγκλήματος. 

Η Επιτροπή Σωτηρίας δεν έκανε τίποτα άλλο πα¬ 
ρά να λέει ότι έρχεται το τέλος εδω και 5 χρόνια, τα 
δυο τελευταία χρόνια, ιδιαίτερα. Μερικοί δεν το πί¬ 
στευαν ότι αυτό το τέλος θα έρθει. Όμως αυτό το 
τέλος ήρθε. Αλλά όταν ήρθε δεν είπανε: “Βρε παιδί 
μου, τι έγκλημα είναι αυτό; Πρέπει να μείνει το ερ¬ 
γοστάσιο”. 

Ήταν έτοιμοι να αποδεχτούν ότι αυτό είναι κάτι 
φυσικό. Το έλεγε η κυβέρνηση, το έλεγε ο κόσμος. 
Στην ουσία κανένας δεν ήθελε στ’ αλήθεια να κλεί¬ 
σει το εργοστάσιο, παρά ελάχιστοι που τους ονόμα¬ 
σαν οι προηγούμενοι ομιλητές, κατεδαφιστές. Πολι¬ 
τικές φράξιες, τμήματα πολιτικών μέσα σε κάθε κόμ¬ 
μα, αυτοί είναι που έχουν μια οριστική αντίληψη για 
το ξήλωμα της βιομηχανίας. Θέλουν να ξεμπερδεύ¬ 
ουν με τη βιομηχανία στον Πειραιά αλλά και ευρύ¬ 
τερα με τη βαριά βιομηχανία στην Ελλάδα. Θέλουν 
να κλείσουν τα Λιπάσματα τάχα γιατί ρυπαίνουν, 
θέλουν να φύγουν από δω τα καζάνια δήθεν για λό¬ 
γους ασφαλείας ώστε να μπορέσουν να βάλουν χέρι 
μετά στη ΛΕΗ, στους Μύλους και τη Ζώνη. Είναι 
ένα σχέδιο, είναι μια άποψη ανθρώπων, πολιτικών 
τάσεων και ρευμάτων που, εδώ θα διαφωνήσουμε με 
τους φίλους μας με τους οποίους συμφωνούμε στο 
βασικό ζήτημα ότι πρέπει να ζήσει το εργοστάσιο, 
δεν είναι φιλο-ευρωπαϊκές δυνάμεις. Το εργοστάσιο 
το κλείνουν αντιευρωπαϊκές πολιτικές τάσεις. 
Λυστυχώς, και εδώ είναι το μεγάλο έγκλημα, δεν 
είναι αυτοί που ανοιχτά περιφρονούν και μισούν τους 
εργάτες που κλείνουν τα εργοστάσια. Είναι αυτοί που 
μιλάνε στο όνομα των εργατών, είναι αυτοί έχουν προ¬ 
ετοιμάσει το έδαφος που σας ανέφερα για να κλείσουν 
τώρα τα Λιπάσματα με το σύνθημα: “Λιπάσματα - ΛΕ¬ 
Η μας παίρνουν τη ζωή”. Κι αυτό δεν είναι σύνθημα 
της Ευρώπης. Το λένε συνήθως αυτοί που μισούν θα¬ 
νάσιμα την Ευρώπη. Αυτοί το εισήγαγαν, το λανσά¬ 
ρανε πρώτοι στην περιοχή του Πειραιά και αυτό το σύν¬ 
θημα σημαίνει από κάθε άποψη ότι πρέπει να μισηθεί 
η βιομηχανία. Αλλά η βιομηχανία ήταν η ζωή του Πει¬ 
ραιά. Λεν ζούσε από τα γραφεία, δεν ζούσε από τα κα¬ 
ταστήματα γενικά ο Πειραιάς. Ζούσε από τη βιομηχα¬ 
νία του και από το λιμάνι του. Και το λιμάνι είχε δυο 
πλευρές: την εμπορική και την επιβατική, και η εμπο¬ 
ρική είναι δεμένη με τη βιομηχανία. Άρα, λοιπόν, κό¬ 
ψανε ένα πόδι στο λιμάνι όταν άρχισαν να κλείνουν 
στην Πειραιώς τα εργοστάσια με το λεγόμενο ρυθμι¬ 
στικό της Αθήνας. Τα ξεπαστρεύουν ένα-ένα γενικά 
και εδώ και στο Ρουφ και γεμίζουν το κενό με κινημα¬ 
τογράφους, εκθέσεις αυτοκινήτων και εμπόριο. Που¬ 
λάμε και αγοράζουμε. Πως θα πουλάμε και πως θα α¬ 
γοράζουμε όμως, αν δεν παράγουμε; Ποιος θα πουλάει 
και ποιος θα αγοράζει τέλος πάντων σ’ αυτή την πόλη; 
Αυτοί που παίζουν με το παγκόσμιο εμπόριο, με τα οι¬ 
κόπεδα, με τον τουρισμό, με τα όπλα, οι πολιτικοί γρα¬ 
φειοκράτες, αυτοί που παίζουν με τις μίζες, αυτοί θα 
αγοράζουν και κάποιοι άλλοι θα πουλάνε σ’ αυτούς. 
Αλλά κάποιος πρέπει να παράγει. Χτυπάνε τη βάση 
της ελληνικής κοινωνίας και φτιάχνουν έναν ολόκλη¬ 
ρο κόσμο, δηλαδή όχι απλά μια χώρα εξαρτημένη, αλ¬ 
λά και ένα λαό στον παρασιτισμό. Λαό του τουρισμού, 
των δυο-τριών μηνών δουλειάς, της καφετέριας, του 
μικρομάγαζου, του ανοίγω-κλείνω. Χάνει το βάρος της 
η χώρα. Γι' αυτό σωστά έγινε λόγος για πατριωτικό 
μέτωπο. 

Αυτό είναι το ζήτημα που μας συγκίνησε εμάς με τα 
Λιπάσματα κι είπαμε ότι αυτό το εργοστάσιο πρέπει 
να μείνει, είναι έγκλημα να κλείσει. Αλλά το έγκλημα 
έγινε με την προετοιμασία της κοινής γνώμης στη Λρα- 
πετσώνα, η οποία τώρα θα αρχίσει να βλέπει, ο μαγα¬ 
ζάτορας, ο καθένας, ότι μειώνονται τα εισοδήματα. Ό¬ 
ταν θ' αρχίσουν να μειώνονται αυτά τότε θ’ αρχίσει η 
κρίση, ο παρασιτισμός. Τα παράπλευρα επαγγέλματα 
δεν μπορούν να ζήσουν χωρίς την καρδιά, τον άξονα 
που είναι οι 400 οικογένειες των παραγωγών λιπάσμα¬ 
τος σ’ αυτή την πόλη. Το καμάρι αυτής της πόλης, η 
δύναμη της, η υγεία της, ο παλμός της, η εργατική τά¬ 
ξη και όχι τα παράσιτα”. 

ΣΤΗΝ ΕΠΙΦΑΝΕΙΑ ΤΑ 
ΕΡΩΤΗΜΑΤΙΚΑ ΓΙΑ ΚΡΑΝΙΔΙΩΤΗ 


Ε ίχαμε γράψει στην ε 
φημερΐδα μας στις 15/9 
για το θάνατο του αναπληρω¬ 
τή υπουργού εξωτερικών Γ. 
Κρανιδιώτη ότι: “Αφήνουμε 
ένα ενδεχόμενο να ήταν α¬ 
πλά ένας κύπριος εθνικιστής 
που όλοι τους αγαπάνε τη 
Ρωσία, και που ήθελε σχέ¬ 
σεις με την Ευρώπη. Αν αυ¬ 
τό το ενδεχόμενο ευσταθεί 
τότε μπορεί ο θάνατος του να 
ευνοεί τα σχέδια του Γ. Πα- 
πανδρέου για ένα ακόμα πιο 
“καθαρό” υπουργείο εξωτε¬ 
ρικών”. Τα γεγονότα που α¬ 
κολούθησαν επιβεβαίωσαν 
αυτό το ενδεχόμενο. 

Ήταν καταρχήν η τοποθέτηση 
του πρώην υπουργού εξωτερικών 
Θ. Πάγκαλου στη Βουλή στις 22/ 
10, κατά τη διάρκεια της συζή¬ 
τησης για τη σύσταση εξεταστι¬ 
κής επιτροπής. Είπε επί λέξει: 
“Λεν πρόκειταιγια ένα οποιοδή- 
ποτε ατύχημα. Ο Κρανιδιώτης 
δεν ήταν ο οποιοσδήποτε υπουρ¬ 
γός. Εξασφάλιζε ισσοροπίες και 
επαφές, σε μια κρίσιμη φάση για 
το Κυπριακό, που μας έκαναν 
να τον κρίνουμε αναντικατά¬ 
στατο. Πρέπει να μην αφήσουμε 
καμιά σκοτεινή πτυχή στα γε¬ 
γονότα που οδήγησαν στην εξα¬ 


φάνιση του.” Αναφερόμενος 
στον υπουργό μεταφορών Τ. Μα- 
ντέλη συνέχισε λέγοντας: “Επι¬ 
καλείται το συναισθηματικό του 
αλλά γιατί χρησιμοποίησε τη λέ¬ 
ξη “δολοφόνος” για τον Τσα- 
γκαράκη (σσ γενικός διευθυντής 
πτητικής εκμετάλλευσης της 
“Ολυμπιακής”) κι όχι κάποια άλ¬ 
λη; Σημαίνει ότι υποψιάζεται 
πράξεις και παραλείψεις. Έχω 
πράγματα που θα ήθελα να κα¬ 
ταθέσω σε μια τέτια επιτροπή και 
δεν θέλω ν' αρχίσω να λέω δε¬ 
ξιά κι αριστερά. Λεν αντιλαμβά¬ 
νομαι γιατί η επιμονή να απορρι- 
φθεί η πρόταση για σύσταση ε¬ 
ξεταστικής επιτροπής. Λεν μπο¬ 
ρούμε να περιμένουμε να λυθεί 
το ζήτημα των τεχνικών λεπτο¬ 
μερειών, που μπορεί να δημιούρ¬ 
γησε αντικειμενική ευθύνη για 
πολιτικά πρόσωπα” (Ελευθερο¬ 
τυπία, 23/10). 

Αυτή η ξεκάθαρη κατηγορία 
για δολοφονία που τη στοιχειο¬ 
θετεί πολιτικά ο Πάγκαλος προ- 
κάλεσε αίσθηση αλλά δεν μπό¬ 
ρεσε να είναι αποδειχτική. Κι αυ¬ 
τό γιατί ο ίδιος ο Πάγκαλος εί¬ 
ναι ταυτόχρονα και ευρωπαίος 
και σοβινιστής. Δηλαδή έχει 
παίξει κι αυτός το ρώσικο παι¬ 
χνίδι στην εξωτερική πολιτική, 


όπως άλλωστε και ο Κρανιδιώ- 
της. Με τη διαφορά ότι και οι 
δυό δεν ήταν άνθρωποι της Ρω¬ 
σίας. Την αγαπούν όπως όλοι οι 
σοβινιστές αλλά δεν τους αρέ¬ 
σει να κάτσει στο σβέρκο τους, 
δεν θέλουν να πάνε μαζί της και 
να συγκρουστούν με τη Δύση. 

Κι αυτό για τον Κρανιδιώτη ή¬ 
ταν καθαρό, τόσο ώστε να γρά¬ 
φει σ' ένα κείμενο του για την 
εξωτερική πολιτική, λίγο καιρό 
πριν τη δολοφονία του: “Η έ¬ 
νταξη στην Ευρωπαϊκή Έ¬ 
νωση έλυσε ένα διαρκές 
πρόβλημα για την Ελλάδα. 
Το που ανήκει η χώρα, στην 
Ανατολή ή στη Λύση. Η Ελ¬ 
λάδα μέσω της Ευρωπαϊκής 
Ένωσης ανήκει στην Ευρώ¬ 
πη και από αυτήν την πλεο¬ 
νεκτική θέση μπορεί να α¬ 
ναπτύξει τους δεσμούς της με 
τον υπόλοιπο κόσμο”. (Ελευ¬ 
θεροτυπία, 17/9) 

Ήταν μάλιστα εκείνος που 
πριν δέκα χρόνια είχε συλλάβει 
την ευρωπαϊκή πορεία της Κύ¬ 
πρου και άρχισε ως "φόρμουλα 
Κρανιδιώτη - Ζιπέ”. Αλλά κατα¬ 
λάβαινε ότι το νησί δεν μπορού¬ 
σε να μπεί χοιρίς συννενόηση με 
την Τουρκία, χωρίς τη δέσμευ¬ 
ση της με αντάλλαγμα τη δική 


της ευροιπαική πορεία. Αυτό α¬ 
ναγκαστικά σημαίνει και κα¬ 
λές σχέσεις Ελλάδας - Τουρ¬ 
κίας. Όπως γράφει μάλιστα η 
Ελευθεροτυπία, στις 16/9: “Ε¬ 
δώ και καιρό μοιραζόταν τις 
σκέψεις του, ό τι παρήλθε η ε¬ 
ποχή των ελληνικών χρηματο¬ 
δοτικών παρακωλύσεων(βέτο 
και συναφή). Λεν φοβόταν τις 
συνομιλίες με την Τουρκία...” 
Αυτή η νέα εποχή ήρθε με τον 
Γ. Παπανδρέου που πάτησε πά¬ 
νω σ' αυτό το έδαφος και το 
χρησιμοποίησε για να εγκατα¬ 
σταθεί στο Υπουργείο Εξωτε¬ 
ρικών. Ο Γ. Παπανδρέου κάνει 
τώρα ενωτική πολιτική με την 
Τουρκία, αλλά μόνο στη μορ¬ 
φή, γιατί κάνει πολιτική ενό¬ 
τητας ενάντια στη Δύση με 
τους ισλαμοφασίστες. Γι’ αυτό 
ο Κρανιδιώτης ήταν τώρα επι¬ 
κίνδυνος, επειδή υπήρχε κίν¬ 
δυνος να δυναμώσει η αληθνή, 
η φιλοευρωπαϊκή ελληνοτουρ¬ 
κική φιλία. Γι’ αυτό συνέφερε 
τον Γ. Παπανδρέου το ότι ο 
πραγματικός εκφραστής αυτής 
της πολιτικής σκοτώνεται μέ¬ 
σα στο Φάλκον... 

Κανονικά η γραμμή Κρανι- 
διώτη θα έπρεπε να βρει τη δι¬ 
καίωση και τη συνέχεια της στο 


πρόσωπο του νέου αναπληρω¬ 
τή υπουργού των εξωτερικών. 
Δηλαδή στο Ροκόφυλλο που 
είναι ευρωπαίος. Και τη βρί¬ 
σκει, αλλά μόνο στη μορφή. 
Γιατί ενώ ο Ροκόφυλλος εγκα¬ 
θίσταται στη θέση του εκλιπό- 
ντος ταυτόχρονα του αφαιρεΐ- 
ται από τον Παπανδρέου το πιο 
βασικό ζήτημα που χειριζόταν 
ο Κρανιδιώτης, το Κυπριακό. 
Ποιος το χειρίζεται από δω και 
πέρα; Ο ίδιος ο Γ. Παπανδρέ¬ 
ου. Έτσι, μαζί με τον Κρανι- 
διώτη πεθαίνει και η γραμμή 
του κι αυτό είναι το πιο συτρι- 
πτικό πολιτικά στοιχείο για τη 
δολοφονία του. Κι έμεινε μόνο 
να φωνάζει για το έγκλημα ο 
αληθινός του φίλος, ο Πά¬ 
γκαλος, που όμως δεν μπορεί 
να δει πέρα από την εθνικιστική 
του τύφλα. Πέρα από τον αντι- 
τουρκισμό του που του επιτρέ¬ 
πει να κάνει κριτική στον Γιωρ- 
γάκη από τα δεξιά, από την πλευ¬ 
ρά του εθνικισμού, και μάλιστα 
του αντιαμερικανισμού. Ο Πά¬ 
γκαλος πιστεύει ότι οι Αμερικά- 
νοι έφεραν τον Γ. Παπανδρέου 
και ότι αυτοί σκότωσαν τον 
Κρανιδιώτη. Έτσι ό,τι και να πει 
λειτουργεί στο βάθος υπέρ του 
ρωσόδουλου Γ. Παπανδρέου. 


ΑΝΟΙΚΤΟ ΓΡΑΜΜΑ ΤΟΥ Γ. 

Δημοσιεύουμε παρακάτω ένα ανοιχτό γράμμα του Γ. Να- 
κρατζά προς το Συνασπισμό, το οποίο κοινοποίησε στην Ο- 
ΑΚΚΕ. Θα πρέπει να ενόχλησε τόσο πολύ τους αποδέκτες, 
όσο εμείς το απολαύσαμε: 

« Ανοιχτή Επιστολή 

Προς τις Κυρίες και Κυρίους Βουλευτές του Συνασπι¬ 
σμού & μέλη της Πολιτικής Γραμματείας 
Ρότερνταμ, 22 Οκτωβρίου 1999-10-27 

Αξιότιμες Κυρίες και Κύριοι, 

Με το Ε- πιαίΐ αυτό επιτρέψτε μου να σας στείλω ένα 
πρόσφατο άρθρο μου σχετικά με την αιματηρά συμβίωση των 
Ελληνοκυπρίων με τους Τουρκοκύπριους κατά την περίοδο 
1963 -67, γεγονός που είναι επίκαιρο, λόγω του ότι η Κύπρος 
επιθυμεί να γίνει μέλος της Ευρωπαϊκής Ένωσης. 

Το άρθρο αυτό δημοσιεύθηκε πρόσφατα στην εφημερίδα ΝΕ¬ 
Α ΑΝΑΤΟΛΗ, δημοσιογραφικού οργάνου του εξωκοινοβου¬ 
λευτικού κομμουνιστικού κόμματος ΟΑΚΚΕ, παρά το γεγο¬ 
νός ότι ιδεολογικά ανήκω στην κεντροαριστερά ευρωπαϊκή 
πτέρυγα του κ. Σημίτη. Ο λόγος της επιλογής της ΝΕΑΣ 
ΑΝΑΤΟΛΗΣ ήταν διττός, οφείλεται αφενός στον γεγονός 
ότι η πολιτική του κόμματος αυτού σε θέματα μειονοτήτων 
αποτελεί παράδειγμα για μίμηση, αφετέρου έγκυρα έντυπα 
της Αριστερός και του Συνασπισμού δεν αποδέχτηκαν την 
δημοσίευση. 

Τώρα βέβαια όσον αφορά την “Πατριωτική Πτέρυγα” του 
ΠΑΣΟΚ ούτε καν τόλμησα να το σκεφτώ. 

Βασικό λόγο της δημοσίευσης του άρθρου αυτού απετέλε- 
σε η επιθυμία μου του να πληροφορηθεί η ελληνική και η 
ευρωπαϊκή νεολαία πάνω σε θέματα για τα οποία είναι α¬ 
πληροφόρητη, η αγγλική έκδοση του άρθρου αυτού κάνει αυτή 
την στιγμή το γύρω του κόσμου. 

Ταυτόχρονα δράττομαι της ευκαιρίας να αναφερθώ σε ορι¬ 
σμένα θέματα που αφορούν τον Συνασπισμό. 

Δεν σας κρύβω ότι κατά τις προηγούμενες εθνικές εκλο¬ 
γές αντί να ψηφίσω το κόμμα του κ. Σημίτη, όπως θα έπρεπε 
να κάνω και όπως θα κάνω στις επόμενες εθνικές εκλογές, 
ψήφισα Συνασπισμό, πρώτον διότι είμαι γοητευμένος από 
τις θέσεις του κυρίου Κύρκου, πάνω σε θέματα εξωτερικής 
πολιτικής, και δεύτερον επειδή εκτιμώ ιδιαίτερα ορισμένα 


ΝΑΚΡΑΤΖΑ ΠΡΟΣ ΤΟΝ ΣΥΝ 

ηγετικά στελέχη του Συνασπισμού της Θεσσαλονίκης, 
με τα οποία έχω την ευκαιρία να συνομιλώ κατά τις 
επισκέψεις μου εκεί. 

Ομολογώ ότι με απογοήτεψε βαθιά η πολιτική γραμ¬ 
μή της εθνικιστικής πτέρυγας του Συνασπισμού, που 
αυτή τη στιγμή έχει το πάνω χέρι στο κόμμα σας, πάνω 
σε μειονοτικά θέματα και σε θέματα των ανθρωπίνων 
δικαιωμάτων στην Ελλάδα. 

Εκείνο που αποτέλεσε για μένα ένα ιδιαίτερα γραφι¬ 
κό ψυχο- κοινωνικό φαινόμενο ήταν η εμφάνιση του κυ¬ 
ρίου Κωνσταντόπουλου σαν καντηλανάφτη στην εκκλη¬ 
σία της Παναγίας Σουμελά στη Βέροια, όπου γίναμε 
μάρτυρες του τραγελαφικού φαινομένου ένας οπαδός της 
φιλοσοφίας του διαλεκτικού υλισμού, να κουβαλάει μια 
εικόνα. 

Το ιδεολογικό ενδιαφέρον μου για τον Συνασπισμό 
εξακολουθεί να παραμένει άσβεστο, κάποτε η μετεκλο¬ 
γική συνεργασία του Συνασπισμού με το ΠΑΣΟΚ θα 
αποτελέσει νομοτελειακή εξέλιξη, όπως συμβαίνει σε 
ολόκληρη την Ευρώπη. 

Με συνεργασία εννοώ αποκλειστικά και μόνο μετε¬ 
κλογική συνεργασία και όχι προεκλογική, διότι το να 
κατεβαίνουν τα κόμματα στις εκλογές με το δικό τους 
πρόγραμμα ζητώντας την ψήφο του λαού, αποτελεί προ¬ 
σφορά στην πολιτική ζωή κάθε χώρας. Μετεκλογικά 
κάθε κόμμα, προκειμένου να συμμετάσχει σε μια κυ¬ 
βέρνηση δύο ή τριών κομμάτων είναι υποχρεωμένο να 
βάλει προγραμματικά νερό στο κρασί του, διότι η κοι¬ 
νωνία δεν αποτελεΐται μόνο από οπαδούς του ΠΑΣΟΚ 
ή του ΣΥΝΑΣΠΙΣΜΟΥ ή κάποιου άλλου συγγενικού 
κόμματος. 

Θα έρθει μια μέρα η εποχή που και η Ελλάδα θα ωρι¬ 
μάσει πολιτικά και θα θεωρεί φυσιολογικό να κάνει 
κυβερνήσεις συνασπισμών από διάφορα πολιτικά κόμ¬ 
ματα, και φυσικά θα πάψει να είναι πρωθυπουργικο- 
κεντρική ή προεδρο-κεντρική. 

Εάν βέβαια του χρόνου ο κύριος Κωνσταντόπουλος ξα- 
νακουβαλήσει κάποια εικόνα (π.χ τον ΑΞΙΟΝ ΕΣΤΙ) ί¬ 
σως γίνει και κάποιο θαύμα , ποιος ξέρει; 

Δρ Γεώργιος Νακρατζάς » 


Απάντηση στους 
Έλληνες γιατρούς 
του φασισμού 

Στο προηγούμενο φύλλο της Νέας Ανατολής 
είχαμε ασχοληθεί με τη διαγραφή των ελλήνων 
γιατρών από τη διεθνή οργάνωση “Γιατροί Χωρίς 
Σύνορα”. Οι έλληνες γιατροί διαγράφηκαν γιατί 
πήγαν στη Σερβία χωρίς να ενημερώσουν το 
κεντρικό συντονιστικό όργανο, κι ενώ ο Μιλόσε- 
βιτς είχε αρνηθεί να χορηγήσει βίζα στην οργάνω¬ 
ση ύστερα από αίτηση εισόδου για παροχή βοήθειας 
στους Σέρβους. Ο Μιλόσεβιτς έδωσε αντίθετα βίζα 
στους έλληνες γιατρούς που ζήτησαν να μπουν στη 
Σερβία ως σύμμαχοι των εκκαθαριστών-δολοφό- 
νων. 

Το περιοδικό Έψιλον της 7/11/99 δημοσιεύει 
σχετική συνέντευξη του προέδρου του γαλλικού 
τμήματος Φιλίπ Μπιμπερσόν, ο οποίος λέει μεταξύ 
άλλων ότι η απόφαση είχε παρθεί τον Ιούνη, αλλά 
ο πρόεδρος του ελληνικού τμήματος Βουδούρης, 
την απέκρυψε απ’ το ελληνικό κοινό για αρκετούς 
μήνες. Στην ερώτηση του δημοσιογράφου εάν ο 
γιατρός μπορεί να αρνηθεί βοήθεια ακόμα και σε 
κείνους που εγκληματούν, ο Μπιμπερσόν απάντη¬ 
σε: “Φυσικά και δεν μπορεί. Το θέμα είναι πως 
βοηθάς. Ξέρεις, όταν υπάρχουν άνθρωποι που είναι 
θύματα, το θέμα είναι να βρούμε γιατί είναι θύματα 
και ποιος ευθύνεται, και εν συνεχεία να βεβαιω¬ 
θούμε ότι ο τρόπος που θα τους βοηθήσουμε δεν 
διευκολύνει και δεν δυναμώνει εκείνους που 
εγκληματούν”. 

Οι έλληνες γιατροί ξεκίνησαν να πάνε στο 
Κόσοβο με την πολιτική πλατφόρμα ότι τους 
Αλβανούς τους διώχνει το ΝΑΤΟ και όχι οι 
σέρβοι φασίστες. Με τη διασπαστική προβοκατόρι- 
κη τακτική τους πρόσφεραν στο σέρβικο καθεστώς 
μια πολύτιμη εφεδρεία για να συνεχίσει τις εγκλη¬ 
ματικές του ενέργειες. 

ΤΟ ΚΕΝΤΡΟ ΤΗΣ 
ΦΑΙΟΚΟΚΚΙΝΗΣ ΙΔΕΟΛΟΓΙΑΣ 

Από το ταξίδι του "Ιού" στη Ρωσία 


Ο ι “Ιοί” της Ελεύθερο 
τυπίας είναι, προς 
τιμήν τους, οι πρώτοι 
έλληνες δημοσιογράφοι που 
κόντρα στο ρεύμα συνειδητο¬ 
ποίησαν και παρουσιάζουν με 
αρκετά αποκαλυπτικό τρόπο 
τον κίνδυνο του ανερχόμενου 
φαιοκόκκινου μετώπου, και 
πιο πολύ την πηγή του, δεί¬ 
χνοντας έτσι απ’ την πλευρά 
τους ένα βαθύ δημοκρατισμό 
κι ένα ιδιαίτερα οξύ πολιτι¬ 
κό αισθητήριο. 

Οι “Ιοί” ταξίδεψαν στο κρά¬ 
τος - πηγή του ναζιστικού αυ¬ 
τού ρεύματος, τη νεοτσαρική 
Ρωσία, μίλησαν με τους ψευ- 
τοκομμουνιστές ηγέτες και 
σε άρθρο τους στο Έψιλον της 
Κυριακάτικης Ελευθεροτυπί¬ 
ας (7/11/99) μας μεταφέρουν 
πολύτιμες πληροφορίες για τη 
φαιο-κόκκινη πανούκλα. 

Το κυριότερο ψευτο-κομμουνι- 
στικό κόμμα στη Ρωσία, το ΚΚΡΟ 
του Ζιουγκάνοφ, γράφουν οι “Ιοί” 
χαρακτηρίζεται από μετριοπάθεια 
“μέχρι το σημείο της τακτικής υ¬ 
περψήφισης των προϋπολογισμών 
της κυβέρνησης από τους βουλευ¬ 
τές του κόμματος ...μια σαφή α¬ 
πόδειξη της διαπλοκής του στα 
γρανάζια της (τωρινής) εξουσίας ”. 
Όμως η πιο χαρακτηριστική και¬ 
νοτομία του είναι “η προνομιακή 
πολιτική συμμαχιών που η ηγεσί¬ 
α του έχει αναπτύξει με τον λε¬ 
γόμενο “πατριωτικό”χώρο της νέ¬ 
ας ρωσικής ακροδεξιάς. Ο ίδιος ο 
ηγέτης του κόμματος υπήρξε (εν 
έτει 1992. πριν από τη νομιμοποί¬ 
ηση των κομμουνιστών) ιδρυτικό 
στέλεχος του Μετώπου Εθνικής 
Σωτηρίας, ενός συνασπισμού “πα¬ 
τριωτικών” δυνάμεων που κατά- 
φερε να “συμφιλιώσει” το σφυρο¬ 
δρέπανο με την τσαρική σημαία. 
Ένα μέρος από τα πρόσωπα και 
τις οργανώσεις που πρωτοστάτη¬ 
σαν τότε σ’ αυτή την κίνηση, τα 
συναντάμε σήμερα στη Λαϊκο- 
Πατριωτική Ένωση, τον βασικό 
μετωπικό σχηματισμό του ΚΚΡΟ. 
με πρόεδρο πάλι τον Ζιουγκά- 
νοφ”. Ο Αντρέϊ Φιλίποφ, υπεύθυ¬ 
νος διεθνών σχέσεων της κοινο¬ 
βουλευτικής ομάδας του ΚΚΡΟ 
είπε: “Μπορεί να ακούγεται κά¬ 
πως παράξενο, υπάρχει όμως αφε¬ 
νός μεν το ενδεχόμενο διάλυσης 
της Ομοσπονδίας και αφετέρου η 
επίδραση των δυτικών χωρών, της 
αμερικανικής ποπ κουλτούρας, 
που καταστρέφει την κληρονομιά 
του ρώσικου λαού, τις ηθικές αξί¬ 
ες κο.κ. Κύριος στόχος μας είναι 
λοιπόν, να υπερασπιστούμε την ε¬ 
νότητα και τον εθνικό χαρακτήρα 
της χώρας”. Ο Φιλίποφ θέλοντας 
να δικαιολογήσει τις φασιστικές 
συμμαχίες του βρωμερού κόμμα¬ 
τος του επικαλείται την απουσία 
άλλων ισχυρών συμμάχων αποδί¬ 


δοντας το γεγονός στην “έντονη 
κοινωνική πόλωση που επέφερε 
η νεο-φιλελεύθερη πολιτική του 
Γέλτσιν”. Γράφουν οι “Ιοί”: 
“Μπαίνουμε στον πειρασμό να τον 
ρωτήσουμε πως και αυτή ακριβώς 
η πόλωση δεν ευνοεί μια πιο ταξι¬ 
κή (και όχι “εθνική”) πολιτική. 
Λείχνει να ξαφνιάζεται: “Ναι. φυ¬ 
σικά. δεν πρέπει να ξεχνάμε και 
τον ταξικό παράγοντα. Όμως, δυ¬ 
στυχώς, οι εργάτες, όποτε απερ- 
γούν: το κάνουν απλώς και μόνο 
για τα λεφτά τους... ”!!! 

Οι “Ιοί” αναφέρονται στην ιδιαι¬ 
τερότητα της σκέψης του Γκ. 
Ζιουγκάνοφ, που δεν έχει “την 
παραμικρή σχέση όχι μόνο με τον 
κλασσικό μαρξισμό αλλά ούτε και 
με τη σοβιετική εκδοχή του. Ορα¬ 
τές είναι, αντίθετα, οι συγγένειές 
της με τις “γεωπολιτικές ” επεξερ¬ 
γασίες του Αλεξάντρ Ντούγκιν, 
ενός από τους πιο χαρακτηριστι¬ 
κούς θεωρητικούς της νέας ρώσι- 
κης ακροδεξιάς, σύμφωνα με τον 
οποίο κινητήρια δύναμη της Ιστο¬ 
ρίας δεν είναι η πάλη των τάξεων 
αλλά η προαιώνια αντίθεση ανά¬ 
μεσα στις “ηπειρωτικές” και τις 
“θαλασσοκράτειρες ” δυνάμεις ”. Οι 
αναλύσεις του Ζιουγκάνοφ στη¬ 
ρίζονται στην απόρριψη της οχτω- 
βριανής επανάστασης και στην α¬ 
ποκατάσταση μιας “,ενιαίας ιστο¬ 
ρικής αφήγησης” για τη ρώσικη ι¬ 
στορία που ξεκινά από το 10ο αιώ¬ 
να (μοιάζει λίγο με τα δικά μας 
“3000 χρόνια ελληνισμού”). Στη 
θεώρηση αυτή δεν υπάρχει ρώσι- 
κος λαός, αλλά “μια σχεδόν υπερ¬ 
βατική “ρώσικη ταυτότητα”, βα¬ 
σισμένη σε πανάρχαιες παραδόσεις 
και αναλλοίωτη διαμέσου των αιώ¬ 
νων”. Γι’ αυτό φαίνεται ότι ο Φι¬ 
λίποφ διαμαρτύρεται όταν οι ερ¬ 
γάτες παλεύουν για το ψωμί τους!!! 

Στο βιβλίο του “Ρωσία, η Πα¬ 
τρίδα μου” (σ. 224), ο Ζιουγκά- 
νοφ γράφει: “Η Αυτοκρατορία, μας 
λένε, σημαίνει παντοδύναμους 
γραφειοκράτες του δημοσίου, α¬ 
σφυκτική λογοκρισία και απου¬ 
σία στοιχειωδών ελευθεριών. Ση¬ 
μαίνει καταναγκασμό πάνω στα ε¬ 
θνικά αισθήματα, περιφρόνηση της 
ανθρώπινης προσωπικότητας, πα¬ 
ραβίαση των ορίων της φυσικής 
συμβίωσης των ανθρώπων. Ψέμα! 
Η Αυτοκρατορία είναι η ιστορικά 
και γεωπολιτικά προσδιορισμένη 
μορφή εξέλιξης της ρώσικης κρα¬ 
τικής οργάνωσης (...) Η Ρωσία α¬ 
πό παλιά γνώριζε τον εαυτό της 
ως κληρονόμο και θεματοφύλακα 
αυτοκρατορικής κληρονομιάς”. 
Είναι δηλαδή πεπρωμένο της Ρω¬ 
σίας να είναι αυτοκρατορία... Τώ¬ 
ρα, αν όλα αυτά φαίνονται κάπως 
οικεία, αυτό συμβαίνει και οι σο¬ 
βινιστές και οι φασίστες ανά τον 
κόσμο δεν διαθέτουν πρωτοτυπία 
σκέψης. Απλά, ο Ζιουγκάνοφ μι¬ 
λάει από τη θέση του εκπρόσωπου 


της νεο-χιτλερικής υπερδύναμης, 
και οι δικοί μας από τη θέση του 
δουλικού ακόλουθου... 

Ο Ζιουγκάνοφ θεωρεί ότι το 
μπολσεβίκικο κόμμα και το 
ΚΚΣΕ είναι “δισυπόστατοι οργα¬ 
νισμοί, μέσα στους οποίους συνυ¬ 
πήρχαν-και πάλευαν μεταξύ τους- 
δύο διακριτές συλλογικότητες: 
“απ’ τη μια το “κόμμα της πατρί¬ 
δας”, στο οποίοι μετείχαν ο Στά- 
λιν, ο Ζούκοφ και ο Γκαγκάριν... 
Από την άλλη, το “κόμμα των α- 
πάτριδων... το κόμμα του Τρό- 
τσκι και του Καγκάνοβιτς, του 
Μπέρια, του Γκορμπατσόφ και του 
Γέλτσιν”. Το “κόμμα της πατρί¬ 
δας”, παρέλαβε χάος (για την α¬ 
κρίβεια “γεωπολιτική καταστρο¬ 
φή” και το μετέτρεψε σε υπερδύ- 
ναμη, φροντίζοντας “να αποκατα- 
στήσει την πνευματική υγεία του 
έθνους” και “τερματίζοντας τις 
διώξεις της εκκλησίας” (Εα Κιιεε- 
ΐ6, σ. 153). “Το δεύτερο, αντίθετα, 
ανάλωσε τη ρωσική πατρίδα στο 
βωμό αρχικά της προλεταριακής 
επανάστασης και αργότερα της υ¬ 
ποταγής στον “χυδαίο ορθολογι¬ 
σμό, που αποτελεί σήμα κατατε- 
θέν της σύγχρονης δυτικής κοι¬ 
νωνίας” (ό.π. σ. 153). Έτσι δημα¬ 
γωγεί στο εσωτερικό το κόμμα 
του Ζιουγκάνοφ που ψηφίζει ό¬ 
λους τους προϋπολογισμούς... Οι 
διακρίσεις αυτές είναι πλασματι¬ 
κές αφού στη Ρωσία υπάρχει μία 
ενιαία κυρίαρχη μεγαλορώσικη 
πολιτική στην οποία συμφωνούν 
τα κόμματα, κυβερνητικά και 
αντιπολιτευόμενα, με μία δημο¬ 
κρατική αντισοβινιστική μειοψη¬ 
φία που δέχεται βίαιη επίθεση (δες 
Σταροβοϊτοβα). Οι αναφορές στο 
μπολσεβίκικο κόμμα χρησιμεύουν 
απλά σαν “αριστερή νομιμοποίη¬ 
ση”. Κατά τ’ άλλα είναι σαφές ότι 
καμία σχέση δεν έχουν αυτά τα 
τέρατα με τους κομμουνιστές και 
διεθνιστές ηγέτες του μπολσεβί¬ 
κικου κόμματος. Η πλατφόρμα 
τους είναι η πλατφόρμα του ρώσι¬ 
κου εθνικο-κομμουνισμού που έρ¬ 
χεται ιστορικά να αντικαταστήσει 
το γερμανικό εθνικοσοσιαλισμό, 
σαν η νέα πιο προωθημένη μορφή 
της κρατικο-μονοπωλιακής πολε¬ 
μικής μηχανής. 

Άλλα σημεία αναφοράς του 
Ζιουγκάνοφ είναι η “δημογραφι- 
κή συρρίκνωση ” του έθνους, και 
η καταγγελία της υποστήριξης που 
έδωσε η Ρωσία σε “τριτοκοσμικές 
επαναστάσεις” όπως αυτή της Νι¬ 
καράγουα στο όνομα “αυταπατών 
εντελώς ξένων προς το πνεύμα της 
ρώσικης γεωπολιτικής παρά¬ 
δοσης”. 

Ο δρόμος του μέλλοντος είναι 
για τον Ζιουγκάνοφ ένας “τρίτος 
μεγάλος πατριωτικός πόλεμος, 
αυτή τη φορά για την υπεράσπιση 
της ιστορικής ιδιαιτερότητας” της 
Ρωσίας (σ. 79-80), που θα την α¬ 


πελευθερώσει “από γείτονες εχθρι¬ 
κούς, που ανήκουν σε άλλους πο¬ 
λιτισμούς”. Μιλάμε βέβαια για τον 
τρίτο παγκόσμιο πόλεμο με τη Ρω¬ 
σία στη θέση του Χίτλερ. Εκεί ο¬ 
δηγούν όλες οι “υπερβάσεις” της 
“νέας γενιάς κομμουνιστών”, δη¬ 
λαδή των φαιοκόκκινων. Πρέπει 
όμως οι Ρώσοι να διατηρήσουν τον 
“ενστικτώδη σφριγηλό συντηρη¬ 
τισμό τους” στο πείσμα “της γεω¬ 
πολιτικής συνομωσίας των από¬ 
κρυφων μαέστρων του κοσμοπο¬ 
λιτισμού”. Ο Γκαΐμπελς θα πρέπει 
να γελάει ευχαριστημένος στον 
τάφο του. 

Οι “Ιοί” αναφέρονται επίσης στο 
“Κομμουνιστικό Εργατικό Κόμ¬ 
μα Ρωσίας” (ΚΕΚΡ), που καλεί με 
τις αφίσες του τους πολίτες “να 
ενισχύσουν τον πολεμικό στόλο”. 
Ο πρώην ηγέτης του Βίκτορ Αν- 
πίλοφ ίδρυσε το “ΚΚΣΕ Λ-Σ” και 
είναι επικεφαλής του συνασπι¬ 
σμού “Μπλοκ Στάλιν για την ΕΣ- 
ΣΔ” με βασικό σύμμαχο την “Έ¬ 
νωση Αξιωματικών” του Στανι- 
σλάβ Τερεχόφ. Συνεργάστηκε με 
το νεοναζιστικό Εθνικο-Μπολσε- 
βίκικο Κόμμα (Ναίδίοηαΐ - Βοΐ- 
δΙιβνίΙίΈαγα Ρατίί^α - ΝΒΡ) του 
συγγραφέα Έντουαρντ Λιμόνοφ. 
Δικαιολογώντας τη συνεργασία 
αυτή λέει: “Από τη στιγμή που (σ.σ. 
ο Λιμόνοφ) δήλωσε ότι είναι σο¬ 
σιαλιστής και υπέρ της ανασύστα¬ 
σης της ΕΣΣΑ, μου ήταν αρκετό”. 
Τα ανακοινωθέντα του ΝΒΡ τε¬ 
λειώνουν συνήθως με το σύνθημα 
“Ναι, θάνατος!” ενώ οι αφίσες του 
κόμματος απεικονίζουν ένα στρα¬ 
τιώτη των 88, με το σφυροδρέπα¬ 
νο στη θέση της σβάστικας, κάτω 
απ’ το “μεταμοντέρνο” σύνθημα: 
“Το ΝΒΡ σας αγαπάει!”. 

Όλο αυτό το πολιτικό καθεστώς 
σφάζει σήμερα τους Τσετσένους 
με την ανοχή της Δύσης. 

Αναδημοσιεύουμε εδώ ολόκλη¬ 
ρο το κεφάλαιο του αφιερώματος 
των “Ιών” που έχει τίτλο “Φασί¬ 
στες όλων των χωρών...”: 

“Ο ένας λέγεται Ντέϊβιντ 
Ντιουκ και είναι ηγετικό στέλε¬ 
χος της ρατσιστικής ακροδεξιάς 
στη Λουιζιάνα τωνΗΠΑ. Στα νιά¬ 
τα του υπήρξε πιλότος της ΟΙΑ 
στον βρώμικο πόλεμο του Αάος, 
ενώ στις αρχές του ’90 έγινε 
γνωστός ως ο προεδρικός υποψή¬ 
φιος της Κου Κλουξ Κλαν για το 
χρίσμα του Ρεπουμπλικάνικου 
Κόμματος. Στους λόγους και τα 
κείμενα του δεν παραλείπει να το¬ 
νίζει πως “η ράτσα είναι το πιο 
βασικό ζήτημα των καιρών μας” 
και να καταγγέλλει τη άρση των 
φυλετικών διακρίσεων ως τον α¬ 
ποκλειστικό λόγο για τον οποίο 
“οι πάλαι ποτέ απαστράπτουσες 
πόλεις μας μετατράπηκαν σε ζού¬ 
γκλες εγκλήματος, ναρκωτικών, 
φτώχειας και αποξένωσης”. 

Ο άλλος λέγεται Άλμπερτ Μα- 


κασόφ, είναι απόστρατος στρατη¬ 
γός του Κόκκινου Στρατού και 
μέλος της ΚΕ του ΚΚΡΟ. Τον Ο¬ 
κτώβριο του 1993 είχε αναγορευ- 
θεί σε “υπουργό Άμυνας” του πο- 
λιορκημένου Κοινοβουλίου” κα¬ 
θοδήγησε την αιματηρή επίθεση 
στο σταθμό της ραδιοτηλεόρασης 
και φυλακίστηκε με την κατηγο¬ 
ρία της “απόπειρας πραξικοπήμα¬ 
τος”. Βουλευτής της περιοχής Σα- 
μάρα και στέλεχος της “Αενινι- 
στικής-Σταλινικής Πλατφόρμας” 
του κόμματος, στις εκλογές του 
προσεχούς Αεκεμβρίου πολιτεύ¬ 
εται με το “Κίνημα Υποστήριξης 
του Στρατού και της Αμυντικής 
Βιομηχανίας” που καθοδηγείται 
από ένα άλλο μέλος της ΚΕ, τον 
Βίκτορ Ιλιούχιν. Σύμφωνα με δη¬ 
μοσιεύματα δυτικών εφημερίδων, 
η φαινομενικά περίεργη αυτή διά¬ 
σπαση των στελεχών ενός και του 
αυτού κόμματος δεν είναι παρά 
ένα προεκλογικό τέχνασμα, με 
σκοπό την υφαρπαγή ψήφων από 
αντικομμουνιστές ακροδεξιούς 
ψηφοφόρους. Το σενάριο αυτό μας 
το επιβεβαίωσε έμμεσα και ο κ. 
Φιλίποφ (σ.σ. υπεύθυνος διεθνών 
σχέσεων της κοινοβουλευτικής ο¬ 
μάδας του ΚΚΡΟ), όταν του θέ¬ 
σαμε το σχετικό ερώτημα: “Υπάρ¬ 
χουν άνθρωποι απόλυτα εχθρικοί 
προς το καθεστώς, που με τίποτα, 
ωστόσο, δεν θα μας ψήφιζαν. Γι’ 
αυτό υπάρχει ο συνδυασμός του 
Ιλιούχιν, αυτός είναι ο ρόλος τους. 
Έχουμε κάποιες διαφορές μαζί 
τους, σε γενικές γραμμές όμως α¬ 
ποτελούν μέρος των Πατριωτικών 
Αυνάμεων. Ίσως καταφέρουν να 
αποσπάσουν κάποιες ψήφους α¬ 
πό τον Ζιρινόφσκι και τους ομοί- 
ους του”. 

Εθνικο-κομμουνιστής στρατη¬ 
γός και ηγέτης της Κου Κλουξ 
Κλαν συναντήθηκαν επίσημα στις 
αρχές Οκτωβρίου στη Μόσχα, τα 
είπαν σε άκρως θερμό κλίμα και 
κατέληξαν σε μιαν αγωνιώδη έ- 
κλληση προς τους υπόλοιπους η¬ 
γέτες της ευρωπαϊκής και υπερα¬ 
τλαντικής ακροδεξιάς, προτείνο- 
ντάς τους να συντονιστούν σε πα¬ 
γκόσμιο επίπεδο για την καταπο¬ 
λέμηση του κοσμοπολιτισμού, της 
ανάμειξης των φυλών και (τι άλ¬ 
λο;) της “παγκόσμιας σιωνιστικής 
συνομωσίας”. Το γεγονός πληρο¬ 
φορούμαστε από το προτελευταίο 
φύλλο της Ζάφτρα (Αύριο), της ε¬ 
φημερίδας που εκδίδει ο Αλεξά¬ 
ντρ Πραχάνοφ - στενός συνεργά¬ 
της του Ζιουγκάνοφ, αντιπρόε¬ 
δρος της Ααϊκο-Πατριωτικής Έ¬ 
νωσης και θεωρητικός της συμ- 
μαχίας κομμουνιστών κι εθνικι- 
στών (το ενθουσιώδες σχετικό ρε¬ 
πορτάζ τιτλοφορείται “Εμείς μ’ ε¬ 
σάς, αδέρφια στον αγώνα”). Το 
κοινό κείμενο των δύο πολιτικών 
απευθύνεται ονομαστικά στους 

συνέχεια στη σελ. 10 

Ε τις 27 Οχτώβρη η ποϋιτική ζωή της Αρμενίας αη 
μαβεύτηκε από ένα τραγικό γεγονός. Πέντε έ 
νοπηοι εισέβαϋαν στο Κοινοβούλια της χώρας, 
αε συνθήκες που προκάηεοαν ποηηά ερωτηματικά, και 
δοΩοφόνησαν τον πρωθυπουργό Βαζγκιέν Σαρκιοιάν, 
τον πρόεδρο της ΒουϊΙής κάρεν Ντερμιτοιάν καθώς και 
άηηους έξι βουϋευτές. 


Με δεδομένο ότι ο πρωθυ¬ 
πουργός θεωρείται φιλορώσος, 
και ότι ο Ντερμιτοιάν είχε δια- 
τελέσει για πολλά χρόνια πρό¬ 
εδρος του “κομμουνιστικού” 
κόμματος, πολλοί ήταν αυτοί 
που έσπευσαν να προσάψουν 
στη Δύση την κατηγορία του 
ηθικού αυτουργού. Όταν μά¬ 
λιστα την προηγούμενη μέρα 
της δολοφονίας, ο αμερικάνος 
αναπληρωτής υπουργός Εξω¬ 
τερικών Τάλμποτ είχε επισκε- 
φτεί τη χώρα, οι υποψίες έτει¬ 
ναν να γίνουν βεβαιότητα. Για 
το τι όμως πραγματικά συμ¬ 
βαίνει στην περιοχή και ποιοι 
λόγοι οδήγησαν σ’ αυτή την 
εξέλιξη, διαφωτιστική είναι η 
πολιτική ανάλυση της Σόφι Σι- 
χάμπ σε άρθρο στην εφημερί¬ 
δα Μοντ (31/10/99). Σε αυτό το 
άρθρο της η Σ. Σιχάμπ αναφέ¬ 
ρει: “Αν το σοκ που υπέστη η 
Αρμενία φαίνεται ότι έριξε 
στη σιωπή την πολιτική της 
τάξη που είναι παραδοσιακή 
φιλορώσικη, οι γλώσσες λύνο¬ 
νται, αντίθετα., στον απελευ¬ 
θερωμένο γείτονα της, τη Γε¬ 
ωργία όπου στις 31/10 γίνο¬ 
νται βουλευτικές εκλογές που 
χαρακτηρίζονται κρίσιμες απ’ 
τους οπαδούς του φιλοδυτικού 
προέδρου Έντουαρντ Σεβαρ- 
ντνάτζε. Οι τελευταίοι φοβού¬ 
νται πραγματικά, ότι θα είναι 
κι αυτοί θύματα με τη σειρά 
τους αυτού που αποκαλούν η 
“εκδίκηση της Ρωσίας ”. 

Ο Κάχα Τσιταγιά, πρόεδρος 
της κοινοβουλευτικής επιτρο¬ 
πής Εξωτερικών Υποθέσεων 
της Γεωργίας και υποψήφιος 
του κυβερνώντος κόμματος, εί¬ 
πε πως ο αρμένιος πρωθυπουρ¬ 
γός Σαρκισιάν δολοφονήθηκε 
τη στιγμή “που άρχισε να γί¬ 
νεται ανεξάρτητος διαμορφώ¬ 
νοντας μαζί με τη Γεωργία μια 
τοπική πολιτική που ήθελε 
πραγματική επαφή με το αμε¬ 
ρικάνικο Πεντάγωνο”. Ο πρό¬ 
εδρος της επιτροπής για την 
Περιφερειακή Συνεργασία, 
Μαμούκα Αρεσίβζε, δήλωσε: 
“Ήξερα ότι ο Σερζ Σαρκισιάν 
(σ.σ. ο αρμένιος υπουργός Α¬ 
σφάλειας) έπρεπε να κανονίσει 
τους λογαριασμούς του με τον 


πρωθυπουργό, που του πήρε ε¬ 
δώ και λίγους μήνες, τον έλεγ¬ 
χο των πετρελαίων. Όμως χω¬ 
ρίς εξωτερική υποστήριξη δεν 
θα μπορούσε να κανονίσει τους 
λογαριασμούς του μ’ αυτόν 
τον τρόπο”. Ο Αρεσίβζε είπε 
ακόμα ότι ο δολοφονημένος 
πρωθυπουργός, που είχε ση¬ 
μειώσει σημαντική πολιτική 
άνοδο και έλεγχε το στρατό, ο 
πιο ισχυρός άντρας της χώρας, 
μπόρεσε να δημιουργήσει μια 
σταθερή πολιτική βάση κάνο¬ 
ντας συμμαχία με τον Κάρεν 
Ντερμιτοιάν, το παλιό κομμου¬ 
νιστικό αφεντικό, και προετοι¬ 
μάζοντας μια “τριανδρία” που 
θα ίδρυε μαζί με τον πρόεδρο 
της Γεωργίας, Έντουαρντ Σε- 
βαρντνάτζε, και τον πρόεδρο 
του Αζερμπαϊτζάν, Γκαϊντάρ 
Αλίεφ. Αυτή η άνοδος επίσης 
επέτρεψε στον Βαζγκέν Σαρ- 
κισιάν να εγκαινιάσει μια πο¬ 
λιτική προσέγγισης με την 
Τουρκία και το Αζερμπαϊτζάν, 
τους προαιώνιους εχθρούς (σ.σ. 
της Αρμενίας και της Ρωσί¬ 
ας). 

Εν τω μεταξύ οι αμερικάνοι 
εκπόνησαν ένα σχέδιο επίλυ¬ 
σης της κρίσης στο Ναγκόρνο 
Καραμπάχ που θα το παρουσί¬ 
αζαν στη σύνοδο της ΟΑΣΕ το 
Νοέμβρη, και με το οποίο συμ¬ 
φωνούσε ο αρμένιος πρωθυ¬ 
πουργός. Την ίδια στιγμή εκ¬ 
πρόσωποι της εταιρείας ΒΡ 
Απιογο δήλωναν πως δεν υ¬ 
πήρχε πρόβλημα για να περά¬ 
σει ο αγωγός που θα κατα¬ 
σκευαστεί από την Τουρκία, κι 
ας είναι πιο φθηνός ο ρώσικος 
“δρόμος”. Έτσι η σφαγή στη 
Βουλή των Αρμενίων, σύμφω¬ 
να με τη Σιχάμπ, εκτός από την 
αναχαίτιση μιας ανεξάρτητης 
κρατικής πολιτικής, θα οδηγή¬ 
σει σε αποτυχία το αμερικάνι¬ 
κο σχέδιο επίλυσης της κρίσης. 
Ο αρμένικος στρατός θα συνε¬ 
χίσει την κατοχή στο Ναγκόρ¬ 
νο Καραμπάχ και, στην περί¬ 
πτωση που ο αγωγός θα κα¬ 
ταλήγει στην Τουρκία, η Ρω¬ 
σία θα μπορεί ευκολότερα να 
ελέγχει το τμήμα του αγωγού 
που θα περνά δίπλα από το κα- 
τεχόμενο Καραμπάχ. Άλλωστε 


ο Σαρκισιάν, όπως προαναφέ- 
ραμε διατηρούσε τον έλεγχο 
των πετρελαϊκών πωλήσεων. 

Στην Ελλάδα, επίσης, “πή¬ 
ραν μυρωδιά” για την ανάμι¬ 
ξη της Ρωσίας στην αιματο¬ 
χυσία. Ο Φ. Γ. Χόϊδας σε άρ¬ 
θρο του στην Κυριακάτικη Ε¬ 
λευθεροτυπία (7/11/99) γράφει: 
“Ακόμη και στην Αρμενία η 
πολιτική ηγεσία -αυτή που α¬ 
ποκεφαλίστηκε προ ημερών με 
κινηματογραφικό τρόπο (και 
ρώσικο δάκτυλο;) -είναι αμε- 
ρικανόφιλη”. 

Ο επόμενος στόχος των Ρώ¬ 
σων, ίσως είναι ο πρόεδρος της 
Γεωργίας Σεβαρτνάντζε ο ο¬ 
ποίος δέχθηκε επανειλημμένα 
δολοφονικές απόπειρες, από τη 
στιγμή που άλλαξε πορεία και 
χάραξε μια αντιρώσικη πολι¬ 
τική. Η Ρωσία θέλει να φέρει 
στην εξουσία τον Ασλάν Α- 
μπασΐτζε, που κυβερνά την ε- 


συνέχεια από τη σελ. 9 

“εθνικο-πατριώτες ηγέτες ” Ζαν 
Μαρί Αεπέν (Γαλλία), Γκέοργκ 
Χάϊντερ (Αυστρία), Πίνο Ράου- 
τι (Ιταλία), Ρίχαρντ Φράι (Γερμα¬ 
νία), Τζόνι Τίνταλ Βρεττανία, 
Τζέιμς Γιόρμερ (Σύνδεσμος Χρι¬ 
στιανικής Άμυνας ΗΠΑ, και 
στον “ανεξάρτητο φιλόσοφο” 
Ροζέ Γκαροντί, το δε περιεχόμε¬ 
νο του κινείται στα κλασσικά 
πλαίσια του “χώρου”: απέναντι 
στα σκοτεινά σχέδια των “δη¬ 
μιουργών της Νέας σιωνιστικής 
Τάξης”, που απεργάζονται “έναν 
κόσμο δίχως σύνορα, με ανάμει¬ 
ξη των λαών”, Μακασόφ και 
Ντιουκ διακηρύσσουν ότι “μο¬ 
νάχα οι ενωμένες προσπάθειες 
των πατριωτών διαφόρων χωρών 
μπορούν να φράξουν τον δρόμο 
των οπαδών της παγκόσμιας βιο- 
τεχνολογικής [$ϊο] δικτατορίας ” 
και καλούν “τους κληρονόμους 
του μεγάλου ευρωπαϊκού πολι¬ 
τισμού” να “ενώσουν τις δυνά¬ 
μεις τους μπροστά στην επαπει- 
λούμενη καταστροφή”. Στη δη¬ 
μοσιευμένη συνομιλία τους, οι ε¬ 
πίδοξοι καθοδηγητές του διε¬ 
θνούς νεοφασισμού είναι ακόμα 
γλαφυρότεροι στις διαπιστώσεις 
και τους αφορισμούς τους. 

Θέσαμε υπόψη του κ. Φιλίποφ 
το ερώτημα της στάσης του 
ΚΚΡΟ απέναντι στις δραστηριό¬ 
τητες και τα αντισημιτικά κη¬ 
ρύγματα του ηγετικού του στε- 


παρχία της Ατζαρίας, και ο ο¬ 
ποίος ηττήθηκε στις πρόσφα¬ 
τες εκλογές. Όμως η δολοφο¬ 
νία ενός πολιτικού δεν είναι ο 
μοναδικός τρόπος για να επέμ- 
βει κανείς στα εσωτερικά ενός 
κράτους. Ο Ντένις Σάμμοντ, 
διευθυντής της λονδρέζικης μη 
κυβερνητικής οργάνωσης 
“ΕίηΕδ” λέει: “Η Ευρώπη έχει 
άδικο να πιστεύει ότι οι Ρώσοι 
θα σταματήσουν με το να συ¬ 
ντρίψουν χωρίς θόρυβο τους 
Τσετσένους. Η επέκταση του 
πολέμου στη Γεωργία είναι α¬ 
ναπόφευκτη. Αεν είναι παρά 
ζήτημα χρόνου... Το πρόβλη¬ 
μα με τις θεωρίες της συνομω- 
σίας στην περιοχή είναι ότι τις 
περισσότερες φορές είναι αλη¬ 
θινές”. Είναι γεγονός πως ο 
μοναδικός δρόμος που οδηγεί 
τους Τσετσένους πρόσφυγες 
στη Γεωργία βομβαρδίζεται α¬ 
νηλεώς από τους Ρώσους οι ο- 


λέχους. “Φαινόμενα όπως αυτό του 
Μακασόφ έχουν δημιουργηθεί α¬ 
πό τα ΜΜΕ”. μας καθησύχασε. “Ο 
στρατηγός είναι τίμιος αλλά εξαι¬ 
ρετικά ευερέθιστος, και αποτελεί 
έναν ιδεώδη στόχο για προβοκά- 
ρισμα. Αεν συμφωνούμε με τις 
εκφράσεις του και του ασκούμε 
κριτική γι’ αυτές. Είμαστε ρητά ε¬ 
ναντίον κάθε είδους ρατσισμού, έ¬ 
χουμε υιοθετήσει και σχετική 
πλατφόρμα εδώ και δυο χρόνια. Α¬ 
πό την άλλη, ωστόσο, πρέπει να 
επισημάνω ότι αυτοί οι πάμπλου- 
τοι “ολιγάρχες”, ο Μπερεζόφσκι 
και ο Αμπράμοβιτς, προκαλούν τα 
συναισθήματα του κόσμου”. Επει¬ 
δή είναι σκοτεινοί μεγιστάνες ή 
επειδή τυγχαίνει να είναι Εβραί¬ 
οι; Στο πρόσωπο του συνομιλητή 
μας εμφανίζεται ένα σαρδόνιο 
χαμόγελο: “Ξέρετε ο κόσμος μι¬ 
λάει για ρώσικη μαφία, όταν όμως 
δείτε τα ονόματά τους, δεν θα βρεί¬ 
τε ανάμεσά τους και πολλούς Ρώ¬ 
σους. .. ”. 

Παρά τις διεθνιστικές του διαβε¬ 
βαιώσεις, ο Βίκτορ Τιούλκιν του 
ΚΕΚΡ (Κομμουνιστικού Εργατι¬ 
κού Κόμματος Ρωσίας) θα είναι α¬ 
κόμη κατηγορηματικότερος. “Ο 
σιωνισμός είναι ταξικός μας 
εχθρός σε παγκόσμια κλίμα- 


ποΐοι θέλουν να εγκαταστα¬ 
θούν στα σύνορα Τσετσενΐας- 
Γεωργίας. Για να αποφύγουν 
τα δυσάρεστα, οι Γεωργιανοί 
απαγορεύουν την είσοδο Τσε- 
τσένων ανδρών με ηλικίες ά¬ 
νω των 16 και κάτω των 60 
ετών, ακόμη και όταν αυτή εί¬ 
ναι τραυματίες. Ο επικεφαλής 
των συνοριακών φρουρών της 
Γεωργίας, στρατηγός Βαλέρι 
Τσχάϊντζε δήλωσε: “Κινδυνεύ¬ 
ουμε να δούμε αυτούς τους κυ¬ 
ρίους της Μόσχας να βομβαρ¬ 
δίζουν τους πρόσφυγες στο έ¬ 
δαφος μας, χαρακτηρίζοντας 
τους τρομοκράτες”. 

Το τραγικό της υπόθεσης έ¬ 
γκειται στο ότι, όσο μεγάλη 
είναι η αγάπη των λαών του 
Καυκάσου για ελευθερία, άλ¬ 
λο τόσο μικρή είναι η απόστα¬ 
ση που τους χωρίζει απ’ το ρώ¬ 
σικο γίγαντα. 


κα”, τονίζει, υπενθυμίζοντας 
μας ότι η σχετική διακήρυξη 
(που κατατάσσει στο ίδιο ε¬ 
πίπεδο του υπ’ αριθμόν 1 ε¬ 
χθρού “ιμπεριαλισμό” και “πα¬ 
γκόσμιο σιωνισμό”) έχουν 
συνυπογράψει το 1997 37 α¬ 
δελφό κόμματα του δικού μας 
ΚΚΕ συμπεριλαμβανομένου. 
“Αεν αναφέρομαι στο κράτος του 
Ισραήλ”, διευκρινίζει. “Εννοώ το 
διεθνές καπιταλιστικό κεφάλαιο, 
την υπερβολικά μεγάλη συμμετο¬ 
χή του εβραϊκού πληθυσμού της 
χώρας μας στη διαδικασία των ι- 
διωτικοποιήσεων. την υπερεκπρο- 
σώπησή τους στο τωρινό πολιτι¬ 
κό σύστημα”. Κι αυτός όμως 
σπεύδει να μας καθησυχάσει, με 
τον τρόπο του, για τις επιπτώσεις 
μιας τέτοιας ιεράρχησης: “Κάπο¬ 
τε, πριν από το 1993. ο στρατηγός 
Μακασόφ ήταν μέλος του κόμμα¬ 
τος μας. Υποστήριζε, όπως και τώ¬ 
ρα την επιβολή πλαφόν στο ποσο¬ 
στό συμμετοχής των Εβραίων στα 
κοινά. Του λέγαμε, λοιπόν, να υ¬ 
ποστηρίξει τη δική μας αρχή, για 
σχηματισμό των κρατικών οργά¬ 
νων σε ταξική βάση, από εργάτες 
και αγρότες. Αφού στα χωράφια 
και τα εργοστάσια, τέτοιες διαφο¬ 
ροποιήσεις είναι ανύπαρκτες...”. 

